pythainlp/thai-wiki-dataset-v4 huggingface dataset:
เกล็ดเลือด

เกล็ดเลือด  เป็นส่วนประกอบของเลือดซึ่งมีหน้าที่ทำให้เลือดหยุดร่วมกับปัจจัยเลือดจับลิ่ม (coagulation factors) โดยเกาะกลุ่มและจับลิ่มการบาดเจ็บของหลอดเลือด เกล็ดเลือดไม่มีนิวเคลียสของเซลล์ เป็นส่วนหนึ่งของไซโทพลาซึมที่มาจากเมกาคาริโอไซต์ (megakaryocyte) ของไขกระดูก แล้วเข้าสู่ระบบไหลเวียน เกล็ดเลือดที่ยังไม่ปลุกฤทธิ์มีโครงสร้างคล้ายจานนูนสองข้าง (ทรงเลนส์) เส้นผ่านศูนย์กลางมากสุด 2–3 ไมโครเมตร เกล็ดเลือดพบเฉพาะในสัตว์เลี้ยงลูกด้วยนม ส่วนสัตว์อื่น เกล็ดเลือดไหลเวียนเป็นเซลล์นิวเคลียสเดี่ยว
ในสเมียร์เลือดที่ย้อมแล้ว เกล็ดเลือดปรากฏเป็นจุดสีม่วงเข้ม ประมาณ 20% ของเส้นผ่านศูนย์กลางเม็ดเลือดแดง สเมียร์ใช้พิจารณาขนาด รูปทรง จำนวนและการเกาะกลุ่มของเกล็ดเลือด สัดส่วนของเกล็โเลือดต่อเม็ดเลือดแดงในผู้ใหญ่สุขภาพดีอยู่ระหว่าง 1:10 ถึง 1:20
หน้าที่หลักของเกล็ดเลือด คือ การมีส่วนในการห้ามเลือด ซึ่งเป็นกระบวนการหยุดการตกเลือด ณ จุดที่เนื้อเยื่อบุโพรงฉีกขาด พวกมันจะมารวมกันตรงนั้นและจะอุดรูรั่วถ้ารอยฉีกขาดนั้นไม่ใหญ่เกินไป ขั้นแรก เกล็ดเลือดจะยึดกับสสารนอกเยื่อบุโพรงที่ฉีกขาด เรียก "การยึดติด" (adhesion) ขั้นที่สอง พวกมันเปลี่ยนรูปทรง เปิดตัวรับและหลั่งสารเคมีนำรหัส เรียก การปลุกฤทธิ์ (activation) ขั้นที่สาม พวกมันเชื่อมต่อกันโดยสะพานตัวรับ เรียก การรวมกลุ่ม (aggregation) การก่อก้อน (clot) เกล็ดเลือด (การห้ามเลือดปฐมภูมิ) นี้สัมพันธ์กับการปลุกฤทธิ์การจับลิ่มของเลือดเป็นลำดับ (coagulation cascade) โดยมีผลลัพธ์ทำให้เกิดการพอกพูน (deposition) และการเชื่อมกันของไฟบริน (การห้ามเลือดทุติยภูมิ) กระบวนการเหล่านี้อาจซ้อนทับกันได้ สเปกตรัมมีตั้งแต่มีก้อนเกล็ดเลือดเป็นหลัก หรือ "ลิ่มขาว" ไปจนถึงมีก้อนไฟบรินเป็นหลัก หรือ "ลิ่มแดง" หรือแบบผสมที่ตรงแบบกว่า ผลลัพธ์คือ ก้อน บางคนอาจเพิ่มการหดตัวของก้อนและการยับยั้งเกล็ดเลือดในเวลาต่อมาเป็นขั้นที่สี่และห้าเพื่อทำให้กระบวนการสมบูรณ์ และบ้างว่าขั้นที่หกเป็นการซ่อมบาดแผล
ภาวะเกล็ดเลือดน้อยเกิดจากมีการผลิตเกล็ดเลือดลดลงหรือมีการทำลายมากขึ้น ภาวะเกล็ดเลือดมากอาจเป็นแต่กำเนิด แบบปฏิกิริยา (ต่อไซโทไคน์) หรือเนื่องจากการผลิตที่ไม่มีการควบคุม อาจเป็นโรคเนื้องอกไมอิโลโปรลิเฟอเรตีฟ (myeloprolerative neoplasm) อย่างหนึ่งหรือเนื้องอกของมัยอีลอยด์อื่นบางอย่าง นอกจากนี้ ยังมีภาวะเกล็ดเลือดทำหน้าที่ผิดปกติ (thrombocytopathy)
เกล็ดเลือดปกติสามารถสนองต่อความปกติบนผนังหลอดเลือดมากกว่าการตกเลือด ทำให้มีการยึดเกาะ/การปลุกฤทธิ์ที่ไม่เหมาะสมและภาวะหลอดเลือดมีลิ่มเลือดในภาวะที่หลอดเลือดมิได้ฉีกขาด ภาวะนี้มีกลไกแตกต่างจากก้อนปกติ ตัวอย่าง คือ การขยายก้อนไฟบรินจากภาวะหลอดเลือดดำมีลิ่มเลือด การขยายของพลาก (plaque) หลอดเลือดแดงที่ไม่เสถียรหรือแตก ทำให้เกิดภาวะหลอดเลือดแดงมีลิ่มเลือด และภาวะหลอดเลือดระบบไหลเวียนขนาดเล็กมีลิ่มเลือด (microcirculatory thrombosis) ลิ่มหลอดเลือดแดงอาจอุดกั้นการไหลของเลือดบางส่วน ทำให้มีการขาดเลือดเฉพาะที่ใต้ต่อจุดอุดตัน หรืออุดกั้นสมบูรณ์ ทำให้มีการตายของเนื้อเยื่อใต้ต่อจุดอุดตัน
ตำบลหินกอง (อำเภอสุวรรณภูมิ)

ตำบลหินกอง เป็นตำบลหนึ่งในอำเภอสุวรรณภูมิ จังหวัดร้อยเอ็ด แบ่งการปกครองเป็น 16 หมู่บ้าน มีพื้นที่รวม 87 ตารางกิโลเมตร ประชากรรวม 9,291 คน จำนวนบ้าน 2,414 หลังคาเรือน (สถิติเดือนกันยายน 2552) องค์กรปกครองส่วนท้องถิ่นในพื้นที่ คือ เทศบาลตำบลหินกอง ซึ่งครอบคลุมพื้นที่ทั้งหมดของตำบล
ภูมิศาสตร์.
พื้นที่ตำบลหินกองมีลักษณะภูมิประเทศเป็นที่ราบลุ่ม มีลำน้ำเสียวตัดผ่าน ตำบลหินกองมีอาณาเขตติดต่อกับเขตปกครองอื่น ๆ ดังนี้
ประวัติ.
คำว่าหินกองมีเรื่องเล่าว่า ในสมัยก่อนในยุคขอมเรืองอำนาจ ได้มีการแข่งขันกันสร้างกู่ระหว่างหญิงกับชายให้เสร็จภายในวันเดียว ถ้าดาวประกายพรึกขึ้นให้หยุดทันที โดยหญิงได้สร้างกู่พระโกนา (ปัจจุบันอยู่ในเขตตำบลสระคู อำเภอสุวรรณภูมิ) และชายสร้างกู่กาสิงห์ (อำเภอเกษตรวิสัย) พอสร้างกันไปถึงเที่ยงคืน ฝ่ายหญิงได้ใช้กลอุบายทำโคมไฟจุดบนต้นไม้ ฝ่ายชายเห็นคิดว่าเป็นดาวจึงหยุดทันทีโดยทิ้งหินที่ขนกันมากองไว้ รุ่งเช้าฝ่ายหญิงสร้างเสร็จ ฝ่ายชายสร้างไม่เสร็จ และจุดที่ฝ่ายชายทิ้งหินกองไว้นั้น ปัจจุบันคือ บ้านหินกอง และเป็นชื่อเรียกของตำบลหินกอง
องค์กรปกครองส่วนท้องถิ่นในตำบล เดิมเป็นองค์การบริหารส่วนตำบลหินกอง ต่อมาได้รับการประกาศจัดตั้งจากกระทรวงมหาดไทยให้ยกฐานะจากองค์การบริหารส่วนตำบล 
ให้เป็นเทศบาลตำบล เมื่อวันที่ 17 กรกฎาคม พ.ศ. 2551
โฮลเดน

จีเอ็ม โฮลเดน ลิมิเต็ด  เป็นบริษัทผู้ผลิตรถยนต์สัญชาติออสเตรเลีย มีสำนักงานใหญ่อยู่ที่พอร์ตเมลเบิร์น นอกเมืองเมลเบิร์น ประเทศออสเตรเลีย
บริษัทก่อตั้งในปี ค.ศ. 1856 โดยเป็นผู้ผลิตอานม้า ก่อนจะเปลี่ยนมาเป็นผู้ผลิตยานยนต์ โฮลเดนถูกซื้อกิจการ กลายเป็นบริษัทย่อยของเจเนรัลมอเตอร์ ตั้งแต่ปี ค.ศ. 1931 ปัจจุบันบริษัทจีเอ็ม โฮลเดน เป็นผู้รับผิดชอบการทำตลาดผลิตภัณฑ์ทั้งหมดของเจเนรัลมอเตอร์ ในออสเตรเลีย นิวซีแลนด์ และโอเชียเนีย และดูแลการบริหารบริษัท จีเอ็ม แดวู ในเกาหลีใต้ 
โรงงานประกอบรถยนต์โฮลเดน อยู่ที่เมืองเอลิซาเบท ชานเมืองแอดิเลด รัฐเซาท์ออสเตรเลีย โรงงานผลิตเครื่องยนต์อยู่ที่พอร์ตเมลเบิร์น รัฐวิกตอเรีย
รถยนต์โฮลเดนรุ่นที่ได้รับความนิยม คือรุ่น โฮลเดน คอมมอดอร์ มีการผลิตตั้งแต่ปี ค.ศ. 1978 ถึง ค.ศ. 2021
หลายท่านน่าจะทราบข่าวใหญ่เรื่อง General Motors (GM) ประกาศยุติการทำตลาดในประเทศไทยไปแล้ว และ ประเทศไทยไม่ใช่ที่เดียว ที่เจอชะตากรรมนี้ เพราะ แบรนด์ Holden ในออสเตรเลีย และ นิวซีแลนด์ กำลังจะมาถึงบทสุดท้ายแล้วเช่นกัน โดยบริษัทระบุว่าจะปิดตัวแบรนด์ และ ยุติกิจการเกือบทั้งหมดของ Holden ภายในปี 2021 เมื่อมองกลับย้อนไปช่วงปี 2017 เดือน ตุลาคม โรงงาน Holden ใน Elizabeth Plant, Australia ที่เปิดมายาวนาน 69 ปี ก็ได้ปิดตัวลงไปก่อนหน้า
โฮลเดนในประเทศไทย.
ในต้นยุค 1980s บริษัท พระนครยนตรการ จำกัด ซึ่งเป็นผู้แทนจำหน่ายรถยนต์ของเจเนรัล มอเตอร์ เคยนำรถยนต์โฮลเดนเข้ามาจำหน่ายในประเทศไทยมาแล้ว ชึ่งรถยนต์ที่นำเข้ามาขายในประเทศไทย คือ โฮลเดน คอมมอดอร์ (Holden VK Commodore), โฮลเดน คามิร่า (Holden JE Camira) และ โฮลเดน คาลาอิส (Holden VN Calais) เป็นต้น แต่ภายหลังโฮลเดนได้ถูกยกเลิกการจำหน่ายในประเทศไทยในต้นยุค 1990s ซึ่งเป็นช่วงเดียวกับที่พระนครยนตรการนำเข้ารถยนต์ฮุนได จากประเทศเกาหลีใต้พอดี แต่ก็ถือว่าไม่ประสบความสำเร็จทางด้านการตลาด และไม่ได้รับความนิยมจากลูกค้าในประเทศไทยมากเท่าไหร่นักจนทำให้ถูกยกเลิกการนำเข้ามาจำหน่ายในประเทศไทย พร้อมกับการปิดสายการผลิตรถยนต์ของตัวเองลงด้วยเช่นกัน
บี.โอ.บี

บ็อบบี เรย์ ซิมมอนส์  หรือเป็นที่รู้จักในชื่อ บ็อบบี เรย์ หรือ บี.โอ.บี  เกิดเมื่อวันที่ 15 พฤศจิกายน ค.ศ. 1988 เป็นศิลปินดนตรี โปรดิวเซอร์ชาวอเมริกัน จากแอตแลนตา รัฐจอร์เจีย เซ็นสัญญากับค่ายแกรนด์ฮัสเซิล และแอตแลนติกเรเคิดส์
วันอนามัยโลก

วันอนามัยโลก  ตรงกับวันที่ 7 เมษายนของทุกปี เป็นวันที่องค์การสหประชาชาติใช้เป็นโอกาสรณรงค์กับสมาชิกทุกประเทศ ให้ประชาชนและทุกภาคส่วนของสังคมตระหนักถึงความสำคัญของสุขภาพ ทั้งในเรื่องการควบคุม ป้องกัน แก้ปัญหาสุขภาพ และส่งเสริมด้านสุขภาพประชาชนอย่างทั่วถึงและเท่าเทียมกัน
ในปี พ.ศ. 2491 องค์การอนามัยโลกได้จัดการประชุมสมัชชาองค์การอนามัยโลกครั้งแรก โดยการประชุมนั้นได้พิจารณาให้เฉลิมฉลองวันที่ 7 เมษายน ของทุกปีเป็นวันอนามัยโลก โดยเริ่มมีมาตั้งแต่ปี พ.ศ. 2493
อรรคพันธ์ นะมาตร์

อรรคพันธ์ นะมาตร์ (28 มกราคม พ.ศ. 2528 – 21 กันยายน พ.ศ. 2567) ชื่อเล่น อ๋อม เป็นอดีตนักแสดงชาวไทย สังกัดช่อง 7HD มีชื่อเสียงจากละครเรื่อง "พระจันทร์ลายพยัคฆ์" ซึ่งทำให้เขาได้รับรางวัลโทรทัศน์ทองคำ สาขานักแสดงสมทบชายดีเด่น
ประวัติ.
อรรคพันธ์ นะมาตร์ เกิดเมื่อวันที่ 28 มกราคม พ.ศ. 2528 ที่เขตวัฒนา กรุงเทพมหานคร เป็นบุตรของสุพงศ์ นะมาตร์ กับ อมรถนอม นะมาตร์ เป็นบุตรคนโตจากพี่น้องจำนวน 2 คน สำเร็จการศึกษาระดับประถมศึกษาที่โรงเรียนดาราคาม ระดับมัธยมศึกษาที่โรงเรียนสาธิตมหาวิทยาลัยรามคำแหง และระดับปริญญาตรีที่คณะนิเทศศาสตร์ มหาวิทยาลัยกรุงเทพ สาขาโฆษณา
อรรคพันธ์เริ่มอาชีพในการวงการบันเทิงด้วยการถ่ายโฆษณา มิวสิกวิดีโอ จากนั้นได้แสดงละครเรื่องแรกในบทสมทบ ในเรื่อง "รักซ่อนแค้น" ทางช่อง 3 และรับบทตัวรองและบทร้าย จากนั้นได้รับบทเด่นเรื่องแรกเรื่อง "พระจันทร์ลายพยัคฆ์" ทางช่อง 7 จนได้รับรางวัลโทรทัศน์ทองคำ สาขานักแสดงสมทบชายดีเด่น ต่อมารับบทพระเอกครั้งแรกในเรื่อง "สาวใช้ไฮเทค" ของดาราวิดีโอ โดยแสดงคู่กับวรัทยา นิลคูหา และเริ่มเป็นที่รู้จักจากบทหลวงอัครเทพวรากร ในละคร "ทวิภพ" ต่อมาในปี พ.ศ. 2560 ได้ร่วมแสดงในซีรีส์ "ภารกิจรัก" เรื่อง "ราชนาวีที่รัก" รับบทเป็น เรือเอกจิรวัติ สุกปลั่ง สำหรับละครเรื่องสุดท้ายในชีวิตของเขาก่อนที่จะเสียชีวิตคือละครเรื่อง "สัจจะในชุมโจร (เสือสั่งฟ้า 3)"
อรรคพันธ์ได้จดทะเบียนสมรสกับ "ดาเรีย เชฟรุก" ชาวโปแลนด์ เมื่อ 26 มีนาคม พ.ศ. 2567 พร้อมกับวางแผนจะจัดงานมงคลสมรสในวันที่ 26 มีนาคม พ.ศ. 2568 ที่ประเทศไทย นอกจากนี้ยังวางแผนจะจัดงานมงคลสมรสที่ประเทศโปแลนด์อีกด้วย 
การเสียชีวิต.
ในปี พ.ศ. 2565 อรรคพันธ์เริ่มมีอาการป่วย ก่อนตรวจพบว่าเป็นมะเร็งบริเวณกล้ามเนื้อหัวใจ โดยเข้ารับการผ่าตัดเมื่อเดือนมกราคม พ.ศ. 2566 และเข้ารับการรักษาอย่างต่อเนื่องเป็นระยะ ก่อนจะเสียชีวิตลงอย่างสงบเมื่อวันที่ 21 กันยายน พ.ศ. 2567 เวลาประมาณ 21:54 น. ที่โรงพยาบาลคามิลเลียน ประกอบพิธีสวดอภิธรรมที่วัดธาตุทอง พระอารามหลวง และประกอบพิธีฌาปนกิจเมื่อวันที่ 28 กันยายน
โซฟี มังก์

โซฟี มังก์  เกิดเมื่อวันที่ 14 ธันวาคม ค.ศ. 1979 เป็น นักร้องออสเตรเลีย
ประวัติ.
โซฟี มังก์ เกิดใน อังกฤษ แต่พ่อแม่ก็ย้ายไป รัฐควีนส์แลนด์ ใน ออสเตรเลีย เธอเคยเป็นสมาชิกของวง ป็อป ออสเตรเลีย Bardot และได้ก่อตั้งมาตั้งแต่งานเดี่ยว เมื่อเร็ว ๆ นี้เธอกลายเป็นหน้าที่ที่ปรากฏในภาพยนตร์เช่น "Date Movie", "Click" และ "Sex and Death 101"
งานเพลงของเธอเริ่มอาชีพในปี ค.ศ. 1999 เมื่อเธอตอบสนองต่อโฆษณาที่ขอหญิงด้วยเสียงและการเต้นรำโฆษณาได้สำหรับชุดโทรทัศน์ออสเตรเลีย "Popstars" แสดงโทรทัศน์ที่มีวัตถุประสงค์เพื่อสร้างกลุ่มผู้หญิงที่ประสบความสำเร็จใหม่ หลังจากหลายรอบของการร้องเพลงและเต้นเธอได้รับเลือกเป็นสมาชิกของกลุ่มซึ่งเป็นชื่อ Bardot
หลังจากแยก Bardot, โซฟี มังก์ เริ่มทำงานในงานเดี่ยวของเธอและนี่ผลออกก่อนเดียวเธอ "Inside Outside" ในเดือนตุลาคม 2002 และอัลบั้มเดี่ยวครั้งแรกของเธอ "Calendar Girl" พฤษภาคม 2003 ซึ่งประหลาดใจมากโดยผสม ป็อป ร่วมสมัยและเต้นรำกับ อุปรากร คลาสสิกพระได้รับการฝึกอบรมในคลาสสิกเติบโต
โซฟี มังก์ ได้ก่อตั้งขึ้นเมื่อตัวเองใน ฮอลลีวูด ถึงแม้ว่าส่วนใหญ่ของบทบาทของเธอมีขนาดเล็กพอสมควร ในเดือนกุมภาพันธ์ปี 2006 เธอติดดาวในบทบาทคุณลักษณะของเธอเปิดตัวเป็นสาวเจ้าชู้และเสน่ห์ในตลกหลอกว่า "Date Movie" ในเดือนมิถุนายน 2006 เห็นการออกฟิล์ม "Click" เรื่องราวเกี่ยวกับการควบคุมระยะไกลทั่วไป โซฟี มังก์ มีบทบาทเล็ก ๆ ในภาพยนตร์เป็นเลขานุการเจ้าชู้นี้
อาหมัด อัล ซูไรติ

อาหมัด อัล ซูไรติ  เป็นตัวละครเอกจากภาพยนตร์เรื่อง ท้าชนคนเดือด (AUKMEN) ซึ่งเป็นนักมวยไทยชาวกาตาร์ โดยเป็นตัวละครที่ได้แรงดลบันดาลใจมาจากเรื่องจริง
ประวัติตามท้องเรื่อง.
อาหมัด เป็นอดีตวิศวกรชาวกาตาร์ผู้เดินทางมายังประเทศไทยเพื่อต้องการเป็นนักมวยไทย ในช่วงแรกเขาหมดตัวไปกับการดื่มและการเที่ยว จนต่อมาเพื่อนของเขาได้แนะให้ไปยังค่ายมวย และได้พบกับการ์ตูน ซึ่งเป็นลูกบุญธรรมเจ้าของค่ายมวยและเพื่อนร่วมค่ายชาวไทยอีกหลายคนที่คอยให้คำแนะนำและกำลังใจ เดิมทีพ่อของอาหมัดต้องการให้มีงานทำแบบเดียวกับคนทั่วไป แต่เขาต้องการเป็นนักมวยจึงตัดสินใจร่วมเข้าแข่งขัน ครั้งหนึ่งเขาได้รับการทาบทามโปรโมเตอร์มวยใต้ดินชักชวนให้ไปแข่งกับนักมวยไทยฝีมือฉกาจ นามว่า ก้าวไกล แก่นนรสิงห์ ซึ่งอาหมัดได้เข้าต่อสู้ด้วย แต่เนื่องด้วยนักมวยชาวไทยมีอานุภาพการจู่โจมที่หนักหน่วงและชั้นเชิงเหนือกว่า ทำให้อาหมัดต้องพ่ายแพ้กลับมา
อาหมัดกลับไปยังค่ายมวยในสภาพที่บอบช้ำ แต่การ์ตูนพยายามปลอบใจและได้แนะนำให้เขาชกมวยแบบมีกฎกติกาแทน อาหมัดทำตามคำแนะนำเขาเริ่มเข้าแข่งขันมวยไทยในรายการต่างๆ แล้วสู้อย่างเต็มที่ แต่เขาก็ยังแพ้ให้กับนักมวยไทยหลายราย แต่ในคราวนี้การ์ตูนบอกว่าหากต้องการเอาชนะในประเทศไทย มีเพียงทางเดียวเท่านั้นที่ต้องทำคือการน็อคคู่ต่อสู้ให้ล้มลงให้ได้ ซึ่งเขาก็ฝึกฝนอย่างเต็มที่จนสามารถเอาชนะนักมวยมาได้หลายราย และในที่สุดอาหมัดก็ได้โคจรมาพบกับ ก้าวไกล แก่นนรสิงห์ ซึ่งได้ชื่อว่าเป็นสุดยอดนักมวยไทยที่แข็งแกร่งที่สุดอีกครั้ง
เมต 107

เมต 107  (อ่านว่า เมต วัน-โอ-เซเว่น) เป็นหนึ่งในสถานีส่วนกลางของ สถานีวิทยุ อสมท เอ็มคอต เรดิโอ เน็ตเวิร์ก ของ บริษัท อสมท จำกัด (มหาชน) ออกอากาศในระบบ FM ความถี่ 107 MHz มีพื้นที่ออกอากาศครอบคลุมในเขตกรุงเทพมหานคร และปริมณฑล ออกอากาศตลอด 24 ชั่วโมง สถานีวิทยุ อสมท เอ็มคอต เรดิโอ เน็ตเวิร์ก ดำเนินการผลิตรายการโดย บริษัท อสมท จำกัด (มหาชน)
ประวัติของวิทยุ.
ราวกลางปี พ.ศ. 2545 วิทยุคลื่น 107.0 เมกะเฮิร์ตซ์ เดิมเป็นชื่อ "โมเดิร์น เรดิโอ 107 เมโทรโพลิส" (Modern Radio 107 Metropolis) เป็นคลื่นวิทยุเพลงสากลต่างประเทศในยุค 80 - 90 นำมาเปิดเพลงอย่างต่อเนื่องตลอด 24 ชม. นอกจากนั้นแล้ว มีถ่ายทอดเสียงในข่าวต้นชั่วโมงจากสำนักข่าวในต่างประเทศชั้นนำ เช่น ABC Radio, BBC Radio, NHK Radio เป็นต้น จะมีการสลับสับเปลี่ยนทุกต้นชั่วโมง ใน 5 ปีต่อมา จึงมีมาการเปลี่ยนแปลงรูปแบบและเปลี่ยนชื่อใหม่เป็น เมต 107 (MET 107) ซึ่งเป็นคลื่นวิทยุแนวเพลงสากลจากต่างประเทศ มาจนถึงปัจจุบัน
แหล่งข้อมูล.
เว็บไซต์ MET 107
รางวัลฟาสต์แทร็กบนเวทีมิสเวิลด์

รางวัลฟาสต์แทร็กบนเวทีมิสเวิลด์นั้นเริ่มมีการประกวดขึ้นเมื่อปี 2546 โดยผู้ที่ได้ฟราสแทร็กในรอบนั้นๆ จะได้สิทธิ์เข้ารอบบนเวทีมิสเวิลด์ในปีนั้นๆ ทันที
รางวัลคิดส์ชอยส์อวอร์ดส 2010

นิโคโลเดียนคิดส์ชอยส์อวอร์ดสครั้งที่ 23 (อังกฤษ: Nickelodeon Kids' Choice Awards 2010) หรือที่รู้จักกันในชื่อ KCA จัดขึ้นวันที่ 27 มีนาคม 2010 เมื่อเวลา 20:00-21:30 นาฬิกาของลอสแอนเจลิส หรือตามเวลา 8:00-9:30 ของวันที่ 28 มีนาคมตามเวลาประเทศไทย โดยเป็นรางวัลสำหรับสื่อบันเทิงในแขนงต่างๆ ทั้งรายการโทรทัศน์, ภาพยนตร์, เพลง และหนังสือ โดยผลการติดสินนั้นได้มาจากคะแนนโหวตของคนทั่วไปทั้งโลกที่ร่วมเข้าไปลงคะแนนทางเว็บไซต์ ออกอากาศทางช่องนิโคโลเดียน มีผู้ชมทางบ้านในสหรัฐอเมริการับชม 7.6 ล้านคน
ผู้ประกาศรางวัล และนักแสดงสำหรับ KCA 2010.
ผู้ประกาศรางวัล.
<templatestyles src="Col-begin/styles.css"/>
ผู้เข้าชิงและผู้ชนะ.
ภาพยนตร์.
<templatestyles src="Col-begin/styles.css"/>
เพลง.
<templatestyles src="Col-begin/styles.css"/>
โทรทัศน์.
<templatestyles src="Col-begin/styles.css"/>
ซีเอ็นทาวเวอร์

ซีเอ็นทาวเวอร์  ตั้งอยู่ในย่านใจกลางเมืองโทรอนโต รัฐออนแทรีโอ ประเทศแคนาดา เป็นหอคอยสื่อสารและสังเกตการณ์ สูง 553 เมตร (1,815 ฟุต) เริ่มก่อสร้างตั้งแต่ปี ค.ศ. 1973 และมีความสูงมากกว่าหอคอยออสตานกิโนในมอสโก ตั้งแต่ปี ค.ศ. 1975 ทั้งที่ยังก่อสร้างไม่เสร็จ ซีเอ็นทาวเวอร์ได้รับการบันทึกว่าเป็นสิ่งก่อสร้างที่มีความสูงที่สุดในโลกเป็นเวลาถึง 32 ปี จนถึงวันที่ 12 กันยายน ค.ศ. 2007 จึงถูกแทนที่ด้วยอาคารบุรจญ์เคาะลีฟะฮ์ (ขณะนั้นใช้ชื่อ "บุรจญ์ดูไบ")
ชื่ออาคาร ซีเอ็น ย่อมาจาก "Canadian National Railway" เป็นกิจการรถไฟที่เป็นเจ้าของโครงการก่อสร้างในระยะแรก แต่ในปัจจุบัน นิยมอ้างอิงว่า ซีเอ็น หมายถึง "หอคอยแห่งชาติแคนาดา" (Canada's National Tower) ตัวหอคอยมีภัตตาคารอยู่ที่ชั้นความสูง 1,136 ฟุต และจุดชมทิวทัศน์ที่ความสูง 1,465 ฟุต
ปัจจุบัน ซีเอ็นทาวเวอร์เป็นสิ่งก่อสร้างที่สูงที่สุดเป็นอันดับสามในโลก รองจากบุรจญ์เคาะลีฟะฮ์ และหอคอยกว่างโจว แต่ยังครองสถิติสิ่งก่อสร้างที่สูงที่สุดในซีกโลกตะวันตก
ลูต

ลูต  เป็นเครื่องดนตรีประเภทเครื่องสายที่ได้รับความนิยมมากในระหว่างศตวรรษที่ 16 และ 17 สายจะขึ้นไว้เป็นคู่ ๆ ลูตมีรูปร่างคล้ายลูกแพร์ และมีส่วนคอเป็นแผ่นแบน มีขีดแบ่งเสียง 7 ขีดหรือมากกว่านั้น หมุดหมุนสายจะเอนไปด้านหลังเพื่อช่วยยึดสายต่าง ๆ ไว้และยังมีวิธีการที่ดีดคล้ายกับกีตาร์โปร่งอีกด้วย เป็นต้นกำเนิดของเครื่องดนตรีที่ชื่อว่า กีตาร์
ธัญญ์ ธนากร

ธัญญ์ ธนากร (เกิด 17 มีนาคม พ.ศ. 2523) ชื่อเล่น ธัญญ์ เป็นนักแสดงและผู้จัดละครชาวไทย อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระ
ประวัติ.
ธัญญ์ ธนากร มีชื่อจริงว่า ธงชัย วรรณเผือก จบการศึกษามัธยมต้นที่โรงเรียนท่าม่วงราษฎร์บำรุง กาญจนบุรี ปวส. จากเทคโนโลยีบริหารธุรกิจกาญจนบุรี เป็นชาวอำเภอท่าม่วง จังหวัดกาญจนบุรี บิดาชื่อนายธีรพงษ์ วรรณเผือก เขาสมรสกับนักแสดงสาว จีรนันท์ มะโนแจ่ม เมื่อวันที่ 11 มกราคม พ.ศ. 2562 
มีบุตรสาวด้วยกัน 1 คน ชื่อ ด.ญ.พราวตะวัน วรรณเผือก ชื่อเล่น ตะวัน เกิดเมื่อวันที่ 17 เมษายน พ.ศ. 2567
ผู้จัดละคร.
ผลงานละครโทรทัศน์ทั้งหมดในฐานะผู้จัดละคร บริษัท สตาร์เฟรม จำกัด ร่วมกับ จีรนันท์ มะโนแจ่ม
ครุฑ เมืองสุรินทร์

ครุฑ เมืองสุรินทร์  เป็นนักมวยไทยชาวไทยจากการ์ตูนเรื่อง "ลุยแหลกเกินหลักสูตร" ซึ่งเขียนโดย มาโคโตะ นิวาโนะ ซึ่งเป็นนักเขียนการ์ตูนชาวญี่ปุ่น ที่มีการจัดพิมพ์ครั้งแรกในนิตยสารคอมิกเบรก  ในประเทศญี่ปุ่น และปรากฏตัวครั้งแรกในประเทศไทย ในนิตยสาร C-KID เล่ม 44 ปีพ.ศ. 2540 ซึ่งจัดพิมพ์โดยสำนักพิมพ์สยามอินเตอร์คอมิกส์ เขาเป็นผู้ซึ่งเคยเอาชนะมาจิมะ เร ผู้ใช้วิชายิวยิตสูแห่งสำนักยินไนซึ่งเป็นตัวเอกของเรื่องมาแล้วครั้งหนึ่ง กล่าวกันว่า ผู้เขียนได้นำนามสกุลของนักมวยไทยที่มีชื่อว่า แสนศักดิ์ เมืองสุรินทร์ มาใช้เป็นนามสกุลให้กับครุฑ และชื่อของครุฑ มาจากวิหคศักดิ์สิทธิ์ในเทพนิยายของฮินดู
ประวัติตามท้องเรื่อง.
ครุฑปรากฏตัวขึ้นครั้งแรกในการแข่งขันรายการ GIGA แบทเทิล ซึ่งเป็นการต่อสู้โดยไม่จำกัดศิลปะการต่อสู้ ที่จัดโดย "เดวิด ชาน" ครุฑไปป่วนเวทีการแข่งขันคิกบ็อกซิ่งที่โกรากุเอ็งฮอลล์ และล้มนักมวยคิกบ็อกซิ่งไปสองราย ส่งผลให้มาจิมะ เร ไม่พอใจจึงเข้ามาต่อสู้กัน เรได้โดนท่าไม้ตายของครุฑจนสลบไป จากนั้นทั้งสองก็มาพบกันอีกที่ฟุกุโอกะโดม ซึ่งเป็นสนามเบสบอลที่มีหลังคาเปิดได้แห่งแรกของญี่ปุ่น โดยตั้งอยู่ที่บริเวณอ่าวฮากาตะ ของคิวชิว สนามแห่งนี้ถือได้ว่าดัดแปลงมาจากโคลอสเซียมอันเป็นสนามแข่งขันสมัยโรมันเรืองอำนาจ ทั้งคู่ต่อสู้กันอย่างดุเดือด ในท้ายที่สุด แม้ว่าครุฑจะเป็นฝ่ายพ่ายให้กับเร แต่เรก็ชนะครุฑด้วยความยากลำบาก ในภายหลังครุฑได้ปรากฏตัวอีกครั้งในช่วงสุดท้ายของภาคแรกพร้อมกับคิมมุนเซ กับคิมซังอู ซึ่งเป็นสองพี่น้องนักเทควันโด้จากเกาหลี โดยทั้งสามได้ช่วยเรต่อสู้กับศัตรูจนได้รับชัยชนะในที่สุด
ลักษณะตัวละคร.
ครุฑ เมืองสุรินทร์ เป็นนักมวยไทยที่มีรอยสักรูป "ปีกนก" อยู่ที่กลางหลัง ซึ่งเป็นสัญลักษณ์ที่สื่อถึงตัวละคร ครุฑ ในเทพนิยายที่มีปีกเช่นเดียวกัน ซึ่งเป็นรอยสักที่ผู้ฝึกสอนซึ่งมีชื่อว่า มนต์สวรรค์ สักให้ทุกครั้งสำหรับการสักขนทีละหนึ่งอันสำหรับชัยชนะแต่ละครั้ง และเมื่อรอยสักรูปปีกนกปรากฏที่กลางหลังอย่างสมบูรณ์ก็จะถือว่าครุฑเป็นผู้มีอิสรเสรี เขาเริ่มการแข่งขันมวยไทยครั้งแรกในสนามมวยเวทีลุมพินีตั้งแต่อายุ 13 ปี ซึ่งปกติแล้วกำหนดไว้สำหรับผู้ที่มีอายุตั้งแต่ 16 ปีขึ้นไปจึงจะมีสิทธิ์แข่งได้ แต่เนื่องด้วยร่างกายที่ใหญ่โตของเขาจึงสามารถเข้าร่วมแข่งขันกับนักมวยรายอื่นได้ ครุฑเป็นนักมวยไทยที่แลดูเป็นมิตรกับคนรอบกาย แต่แทบไม่มีใครรู้มาก่อนเลยว่ารอยยิ้มที่เป็นมิตรของครุฑนั้นมีที่มาอันน่าขมขื่น
ธงชาติเฮติ

ธงชาติเฮติ มีลักษณะเป็นธงสี่เหลี่ยมผืนผ้ากว้าง 3 ส่วน ยาว 5 ส่วน พื้นธงแบ่งครึ่งออกเป็น 2 ส่วนตามแนวนอน ครึ่งบนพื้นสีน้ำเงิน ครึ่งล่างพื้นสีแดง ที่กลางธงมีรูปตราแผ่นดินของเฮติในรูปสี่เหลี่ยมผืนผ้าพื้นสีขาว ในส่วนของธงพลเรือนนั้น เป็นธงสองแถบแบ่งครึ่งตามแนวนอนสีน้าเงิน-แดง ไม่มีภาพตราแผ่นดิน
แบบธง.
ธงชาติผืนที่ใช้อยู่ในปัจจุบัน และ ตราแผ่นดิน ออกแบบครั้งแรกโดย อาแล็กซองดร์ เปซียง
(Alexandre Pétion) เมื่อปี ค.ศ. 1806 ในวรรคที่ 3 ของรัฐธรรมนูญแห่งสาธารณรัฐเฮติฉบับปัจจุบัน ประกาศใช้เมื่อ 25 กุมภาพันธ์ พ.ศ. 2530. 
ตราแผ่นดินดังกล่าวนี้ใช้สำหรับบ่งบอกว่าเป็นธงชาติสำหรับทางราชการ (เริ่มใช้เป็นธรรมเนียมนับตั้งแต่ ค.ศ. 1843 เป็นต้นมา) ดวงตราดังกล่าวนั้นแสดงภาพของยุทธภัณฑ์ต่างๆ แสดงความพร้อมในการปกป้องอิสรภาพ กองรวมกันภายใต้ต้นปาล์มแห่งเอกราช ที่ยอดต้นปาล์มนั้นสวมไว้ด้วยหมวกแห่งเสรีภาพ ซึ่งแสดงในรูปของหมวกฟรีเจียงสีแดง เบื้องล่างของรูปดังกล่าวมีแพรแถบสีขาวจารึกคำขวัญภาษาฝรั่งเศสว่า "L'Union Fait La Force" อันมีความหมายว่า "ความสามัคคีก่อกำเนิดซึ่งกำลัง" สำหรับธงชาติสำหรับใช้โดยพลเรือนนั้นจะไม่มีรูปตราแผ่นดิน ธงที่ใช้อยู่ในปัจจุบันนี้เป็นแบบธงที่ได้ประกาศใช้อย่างเป็นทางการเมื่อวันที่ 25 กุมภาพันธ์ ค.ศ. 1987
ประวัติ.
สีน้ำเงินและสีแดงในธงชาติเฮติมีที่มาจากธงชาติฝรั่งเศสผู้เป็นเจ้าอาณานิคมเดิม ในการปฏิวัติเฮติเมื่อ ค.ศ. 1803 นั้น ธงไตรรงค์ของฝรั่งเศสได้ถูกฉีกออกโดยฌอง ฌาคส์ เดสซาลีนส์ (Jean-Jacques Dessalines) ผู้นำในการปฏิวัติครั้งนั้น (ต่อมาได้ตั้งตนเองเป็นผู้ปกครองเฮติในฐานะปฐมจักรพรรดิแห่งจักรวรรดิเฮติ) จากนั้นเขาได้ให้หญิงคนหนึ่งนำเอาเฉพาะสีน้ำเงินและสีแดงของธงเดิมมาเย็บต่อกันเพื่อสร้างขึ้นเป็นธงชาติใหม่ของเฮติ โดยสีน้ำเงินหมายถึงประชากรชาวเฮติที่เคยตกเป็นทาสของฝรั่งเศส สีแดงหมายถึงประชาชนที่เป็นเชื้อชาติลูกผสมระหว่างคนผิวดำและคนพื้นเมือง ซึ่งเรียกรวมกันว่า พวกมูแลตโต (mulatto) ส่วนตราแผ่นดินในธงนั้นได้เพิ่มลงในธงเมื่อปี ค.ศ. 1806 โดยตราดังกล่าวออกแบบครั้งแรกโดย อาแล็กซองดร์ เปซียง ผู้เป็นประธานาธิบดีหลังจากที่จักรพรรดิเดสซาลีนส์ถูกลอบปลงพระชนม์ในปีนั้น
สามเหลี่ยมมังกร

สามเหลี่ยมมังกร (; โรมาจิ: "Dragon 's Triangle") หรือ ทะเลปีศาจ (魔の海, Ma no Umi) หรือ ฟอร์โมซาเบอร์มิวดา (จีนตัวย่อ: 福尔摩沙三角, พินอิน: Fúěrmóshā Sānjiǎo) หรือ สามเหลี่ยมเบอร์มิวดาแปซิฟิก (Pacific Bermuda Triangle) เป็นชื่อเรียกพื้นที่พื้นที่หนึ่งของบริเวณท้องทะเลของประเทศญี่ปุ่น ที่มีเนื้อที่เป็นรูปสามเหลี่ยม ตั้งอยู่รอบเกาะมิยาเกะ (ประมาณ 100 กิโลเมตรจากตอนใต้ของกรุงโตเกียว) ไปจรดถึงตะวันออกเฉียงเหนือของทะเลฟิลิปปิน
เป็นสถานที่ ๆ มีลักษณะเช่นเดียวกับสามเหลี่ยมเบอร์มิวดา ของมหาสมุทรแอตแลนติก กล่าวคือ เรือหรือเครื่องบินที่ผ่านมาในบริเวณนี้จะหายสาบสูญไปอย่างไร้ร่องรอย ซึ่งอาณาบริเวณของสถานที่ ๆ ได้ชื่อว่าเป็นสามเหลี่ยมมังกรนั้นไม่แน่นอน ในรายงานเมื่อปี ค.ศ. 1950 ว่าอยู่ห่างจากชายฝั่งทะเลตะวันออกของญี่ปุ่นประมาณ 300 ไมล์ ใกล้กับเกาะอิซุโอชิมา จากชายฝั่ง 750 ไมล์
เรื่องราวของสามเหลี่ยมมังกร ปรากฏครั้งแรกในหนังสือพิมพ์ของญี่ปุ่นในเดือนมกราคม ค.ศ. 1955 เมื่อเรือ 9 ลำได้หายสาบสูญไปโดยไม่ทราบสาเหตุที่แท้จริง ซึ่งก่อนหน้านั้นเรือประมงขนาดเล็กอีก 7 ลำ ก็หายสูญหายไประหว่างเดือนเมษายน ค.ศ. 1949 จนถึงเดือนตุลาคม ค.ศ. 1953 ระหว่างเกาะมิยาเกะและเกาะอิซุโอชิมะ
ข้อสันนิษฐานเกี่ยวกับปรากฏการณ์ของสามเหลี่ยมมังกรนั้น นักวิทยาศาสตร์เชื่อว่าเกี่ยวข้องกับสามเหลี่ยมเบอร์มิวดาอย่างแน่นอน เนื่องจากเมื่อพิจารณาจากแผนที่โลกแล้ว ปรากฏว่าพื้นที่ทั้ง 2 ที่นั้นอยู่ในด้านที่ตรงกันข้ามกันพอดีเลยในซีกโลกอีกข้าง อีกทั้งก็ยังมีร่องน้ำลึกที่สุดในโลกอยู่เช่นเดียวกันทั้ง 2 ที่ (สามเหลี่ยมเบอร์มิวดา–ร่องลึกเปอร์โตริโก, สามเหลี่ยมมังกร–ร่องลึกก้นสมุทรมาเรียนา) สำหรับนักวิทยาศาสตร์ทื่เชื่อในทฤษฎีของสามเหลี่ยมเบอร์มิวดาว่าแท้จริงแล้วเป็นหลุมดำ (Black Hole) ที่อยู่บนโลกนั้น สามเหลี่ยมมังกรก็คือ หลุมขาว (White Hole) นั่นเอง ซึ่งอยู่อีกฟากหนึ่ง เมื่อหลุมดำดูดกลืนสสารทุกอย่างลงไปแล้ว ผ่านทางช่องที่อยู่ตรงกลางที่เรียกว่า "รูหนอน" (Worm Hole) สสารก็จะถูกพ่นให้ออกมาทางหลุมขาว ซึ่งอีกฟากหนึ่งนั่นเอง
บะยีนจี

บะยีนจี  หรือ แขกบริงกี คือกลุ่มชาติพันธุ์ลูกผสมในพม่าที่มีเชื้อสายมาจากโปรตุเกสและอินเดีย อีกทั้งยังมีลักษณะที่ใกล้เคียงกับชาวกริซตังในมะละกา ประเทศมาเลเซีย ภายหลังเมื่อชาวโปรตุเกสอพยพเข้ามาในดินแดนพม่า ก็ได้มีการสมรสข้ามเชื้อสายกัน ถึงกระนั้นมรดกทางด้านเชื้อสายของโปรตุเกสยังคงตกทอดอยู่ในวิถีชีวิต พฤติกรรม ศาสนา และอาหารการกิน รวมไปถึงรูปร่างลักษณะที่ยังมีให้เห็นอยู่จนถึงปัจจุบัน
ศัพทมูลวิทยา.
ในภาษาพม่าจะเรียกคนนอกศาสนาที่เดิมเป็นชาวพม่าและเปลี่ยนศาสนาว่า "กะลา" ("Kala") ซึ่งใช้เรียกกลุ่มศาสนาคริสต์นิกายโรมันคาทอลิกและมีใช้อยู่จนถึงปัจจุบัน ส่วนคำว่า "บะยีนจี บาตา" ("Bayingyi Bata") หมายถึง "ศาสนาของพวกบะยีนจี" โดยคำว่า "บะยีนจี" มาจากคำว่า "Feringhi" ในภาษาเปอร์เซียที่มีความหมายว่า "ชาวยุโรป" แต่ต่อมาได้หมายถึง "ชาวโปรตุเกสที่เกิดในอินเดีย" แต่ภายหลังในช่วงคริสต์ศตวรรษที่ 18 เมื่อชาวพม่าไม่นิยมหันไปนับถือศาสนาคริสต์ ชาวโปรตุเกสที่เป็นชาวคริสต์เองก็ได้แต่งงานข้ามเชื้อสายกับสตรีชาวพม่าที่เป็นชาวพุทธ
โคจิ เซโอะ

โคจิ เซโอะ (; โรมาจิ: "Seo Kōji"; เกิด 26 กรกฎาคม พ.ศ. 2517) เป็นนักเขียนการ์ตูนชาวญี่ปุ่น ผลงานเรื่องแรกเป็นการ์ตูนตอนเดียวจบชื่อเรื่องว่า "Half&Half" เขียนในปี พ.ศ. 2539 และเป็นที่โด่งดังจากการ์ตูนเรื่อง "เกมคนจริง" และ "ลุ้นรักตามสายลม"
ปัจจุบันกำลังเขียนผลงานอยู่ทั้งหมดสามเรื่องได้แก่ "บ้านของเสียงหัวใจ" ลงใน "โชเน็นแมกกาซีน", "Princess Lucia" ลงใน นิตยสาร "Blade", และ "Loveplus Rinko Days" ที่สร้างจากเกม Love Plus ของค่าย โคนามิ ลงใน "Bessatsu Shônen Magazine"
เซโอะ เคยเป็นผู้ช่วยให้แก่ สึกาซะ โอชิมะ และเป็นลูกศิษย์ของ ฟูจิโกะ ฟูจิโอะ และ มาซาฮิโตะ โซดะ
เพลงชาติสาธารณรัฐโคลอมเบีย

เพลงชาติสาธารณรัฐโคลอมเบีย  หรือที่รู้จักกันจากวรรคแรกขอเพลงว่า "โอ, กลอเรีย อินมาร์เซสิเบฺล" (¡Oh, gloria inmarcesible!) ประพันธ์ขึ้นเมื่อ ค.ศ. 1887 คำร้องโดย ราฟาเอล นูเญส ทำนองโดย โอเรสเต ซินดิซี (Oreste Sindici) เพลงดังกล่าวนี้ได้รับการรับรองให้เป็นเพลงชาติโคลอมเบียอย่างเป็นทางการตามกฎหมายเมื่อวันที่ 28 ตุลาคม ค.ศ. 1920
ประวัติ.
ภูมิหลัง.
ในปี ค.ศ. 1819 ได้ถูกตีความดนตรีประกอบการเต้นรำ ซึ่งสื่อถึง 'ชัยชนะ' และ "อิสรภาพ" เพื่อเฉลิมฉลองชัยชนะของกองกำลังผู้รักชาติที่สมรภูมิโบยากา หลังจากการล่มสลายตัวของสหภาพมหาโคลัมเบีย โดย สาธารณรัฐนิวกรานาดา สืบสิทธิ์ในฐานะรัฐเอกราช โดยหลายเพลงที่ถูกเขียนขึ้นเพื่อเป็นเกียรติแก่ ซีมอง โบลีวาร์ "บิดาแห่งการปลดปล่อยลาตินอเมริกา" และ เป็นส่วนหนึ่งของเพลงชาติที่มีประวัติความเป็นมาเก่าแก่ที่สุด เมื่อวันที่ 20 กรกฎาคม ค.ศ. 1836 เมื่อนักดนตรีชาวสเปน ฟรานซิส วิลลาลบลา ได้เข้ามาในโคลัมเบีย พร้อมกับคณะละครกลุ่มดังกล่าว ต่อมาได้มีการเรียบเรียงทำนองเพลงปลุกใจสำหรับนิวกรานาดา โดยได้รับอิทธิพลจากเพลง "มาร์ชาเรอัล" เพลงสรรเสริญพระบารมีของสเปน. ต่อมาทำนองเพลงดังกล่าวได้รับความนิยม และ ถือเป็นเพลงปลุกใจเพลงแรกของประเทศ บทร้องดังกล่าวมีเนื้อร้องดังต่อไปนี้ :
Composition.
บทกวี "เพลงปลุกใจของผู้รักชาติ" ประพันธ์โดย ราฟาเอล นูเญส ค.ศ. 1850:
เนื้อร้องบรรเลงบทนำ.
เหตการณ์กรณีพิพาทชายแดนโคลอมเบีย-เปรู (1932-1934), ทหารในสมรภูมิที่ทำการสู้รบ ช่วงระหว่างนั้นได้เพิ่มเนื้อร้องบรรเลงบทนำ หลังจากที่ได้ทดลองบรรเลงกับแตรฟันแฟร์. โฆเซ อันโตนิโอ อามายา นักประวัติศาสตร์ได้บันทึกว่า ในช่วงทศวรรษที่ 1930 โรงเรียนในระดับประถมศึกษา ได้มีการนำเนื้อร้องบรรเลงบทนำไปใช้ในการสอนจนถึง ช่วงทศวรรษที่ 1960 ปัจจุบันไม่มีการขับร้องท่อนเนื้อร้องบรรเลงบทนำ ยกเว้นงานรัฐพิธี หรือ พิธีการทางทหาร ในบางโอกาสที่ยังมีการขับร้องท่อนเนื้อร้องบรรเลงบทนำ. มีบทนำเนื้อร้องดังนี้:
ซึ่งเนื้อร้องในวรรคสุดท้ายมีความคล้ายคลึงกับเพลงชาติคิวบา, ในท่อนที่ว่า "¡Qué morir por la patría es vivir!"
การใช้.
โดยกฎหมาย, สถานีวิทยุและโทรทัศน์ทุกช่องของโคลอมเบีย ต้องบรรเลงเพลงชาติ 2 เวลา ช่วงเช้า 6 นาฬิกา (6:00 AM) และ ช่วงเย็น 18 นาฬิกา (6:00 PM) โดยบรรเลงดังนี้: ดนตรีนำ - บทประสานเสียง, เนื้อร้องบทที่ 1* และ ดนตรีนำ-บทประสานเสียง ซึ่งการบรรเลงดังกล่าว ใช้กันในพิธีที่เป็นทางการของรัฐบาล และทางสาธารณะ
ทั้งนี้ เนื้อร้องในแต่ละบท จะร้องคั่นระหว่างบทประสานเสียง, ซึ่งเนื้อร้องทั้งหมดนั้นมี 11 บท ในบางโอกาส อาจนำเนื้อร้องของบทอื่น ๆ มาใช้ขับร้องแทนบทที่ 1 ก็ได้
สำหรับการแข่งขันกีฬาในระดับนานาชาติ มีการบรรเลงเพลงชาติหลายรูปแบบทั้งฉบับสังเขป และ ฉบับปกติ จะบรรเลงดังนี้: 
ในงานพิธีการของทหารปืนใหญ่โคลอมเบีย ได้มีการใช้เนื้อร้อง บทที่ 11 ร้องแทนบทที่ 1
เพ็ญพรรณ สิทธิไตรย์

เพ็ญพรรณ สิทธิไตรย์ (28 มกราคม พ.ศ. 2469 - 3 สิงหาคม พ.ศ. 2558) เป็นศิลปินแห่งชาติ สาขาทัศนศิลป์ (ประณีตศิลป์ - แกะสลักเครื่องสด) ประจำปี พ.ศ. 2552 เป็นผู้ประดิษฐ์คิดค้นการทำอาหารแบบวิจิตร และการแกะสลักเครื่องสดเป็นรูปต่าง ๆ จนมีชื่อเสียงมายาวนานกว่า 50 ปี
ประวัติ.
นางเพ็ญพรรณ สิทธิไตรย์ เกิดเมื่อวันที่ 28 มกราคม พ.ศ. 2469 ที่ ตำบลธาตุเชิงชุม อำเภอเมือง จังหวัดสกลนคร เป็นบุตรคนสุดท้องของนายบุญมา และนางน้ำ วชิโรดม สำหรับชีวิตครอบครัว เพ็ญพรรณ สมรสกับนายแถมชัย สิทธิไตรย์ อดีตผู้พิพากษาหัวหน้าคณะในศาลฎีกา มีบุตร - ธิดา 6 คน ได้แก่
เพ็ญพรรณสำเร็จการศึกษาระดับวิชาชีพชั้นสูง จากโรงเรียนการช่างสตรี พระนครใต้ กรุงเทพฯ เมื่อ พ.ศ. 2489 และได้รับปริญญาครุศาสตร์บัณฑิตกิตติมศักดิ์ โปรแกรมวิชาคหกรรมศาสตร์ทั่วไป สายมัธยมศึกษา สาขาวิชาการศึกษา วิทยาลัยครูจันทรเกษม สหวิทยาลัยรัตนโกสินทร์ (ปัจจุบันคือ มหาวิทยาลัยราชภัฏจันทรเกษม) กรุงเทพฯ เมื่อ พ.ศ. 2533
เพ็ญพรรณ รับราชการเป็นครู นับตั้งแต่ พ.ศ. 2493 เป็นต้นมา โดยเริ่มต้นบรรจุที่โรงเรียนการช่างสตรี จังหวัดสกลนคร ต่อมาใน พ.ศ. 2498 ได้ย้ายมาสอนที่โรงเรียนการช่างสตรี จังหวัดตรัง และ โรงเรียนการช่างสตรี จังหวัดสมุทรสงคราม ต่อมาใน พ.ศ. 2502 ได้ย้ายไปสอนที่โรงเรียนการช่างสตรี จังหวัดกาญจนบุรี พ.ศ. 2505 ได้ย้ายไปสอนที่โรงเรียนการช่างสตรี จังหวัดนครปฐม พ.ศ. 2510 ย้ายไปสอนที่โรงเรียนการช่างสตรี จังหวัดสุโขทัย และใน พ.ศ. 2529 ได้ย้ายมาสอนที่โรงเรียนการช่างสตรี โชติเวช หรือในปัจจุบันคือ มหาวิทยาลัยเทคโนโลยีราชมงคลพระนคร วิทยาเขตโชติเวช เป็นที่สุดท้ายก่อนเกษียณอายุราชการ ใน พ.ศ. 2529
สำหรับวิชาที่นางเพ็ญพรรณสอนนั้น เป็นวิชาศิลปะประดิษฐ์ ควบคู่ไปกับจริยศึกษา หน้าที่พลเมือง ศีลธรรม และสังคมศึกษา
ผลงานการประดิษฐ์ที่สำคัญ.
นางเพ็ญพรรณ สิทธิไตรย์ ถือว่าเป็นผู้มีผลงานแกะสลักเครื่องสด ผลงานที่สำคัญอันได้แก่
มาโยอิเนโกะโอเวอร์รัน!

มาโยอิเนโกะโอเวอร์รัน! (; โรมาจิ: "Mayoi Neko Overrun!") เป็นไลต์โนเวลญี่ปุ่น แต่งโดย โทโมฮิโระ มัทสึ และวาดภาพประกอบโดย เปโกะ จำนวน 12 เล่มจบ โดยเล่มสุดท้ายวางจำหน่ายเมื่อวันที่ 24 กุมภาพันธ์ 2012 โดยสำนักพิมพ์ ซุปเปอร์ แดช บุงโกะ ในเครือ ชูเอชะ สำหรับมังงะ วาดโดย เคนทาโร ยาบุกิ เริ่มตีพิมพ์ลงในนิตยสาร "จัมพ์ สแควร์" เมื่อวันที่ 4 มกราคม 2010 และอนิเมะเริ่มฉายเมื่อวันที่ 6 เมษายน 2010 และเป็นเรื่องที่เปลี่ยนผู้กำกับทุกตอน
เนื้อเรื่อง.
ทะกุมิ สึซึกิ กำพร้าบิดามารดา ทำงานที่ร้านกาแฟชื่อ "สเตรย์แคตส์" (Stray Cats) กับฟุมิโนะ เซะริซะวะ เพื่อนในวัยเด็ก กับเพื่อนคนอื่น ๆ ร่วมสถาบันอุเมะโนะโมะริ (Umenomori Academy) วันหนึ่ง โอะโตะเมะ สึซึกิ พี่สาวบุญธรรมของเขา นำพาโนะโซะมิ คิริยะ เด็กหญิงคนหนึ่ง กลับมาบ้านเพื่อมาอาศัยร่วมด้วย และเมื่อชิเซะ อุเมะโนะโมะริ เพื่อนของเขา เริ่มชมรมสเตรย์แคตส์เพื่อช่วยเหลือผู้คน ชีวิตของเขาก็ต้องผจญเหตุการณ์แปลกใหม่ต่าง ๆ นับแต่นั้นเรื่อยไป
 (; โรมาจิ: "Tsuzuki Takumi") 
ให้เสียงโดย - โนบุฮิโกะ โอกาโมโตะ
 (; โรมาจิ: "Serizawa Fumino") 
ให้เสียงโดย - คานาเอะ อิโต
 (; โรมาจิ: "Kiriya Nozomi") 
ให้เสียงโดย - อายานะ ทาเกตัตสึ
 (; โรมาจิ: "Umenomori Chise") 
ให้เสียงโดย - ยุกะ อิงุจิ
 (; โรมาจิ: "Tsuzuki Otome") 
ให้เสียงโดย - ซาโตมิ ซาโต
 (; โรมาจิ: "Naruko Kanae") 
ให้เสียงโดย - ยูอิ โฮริเอะ
 (; โรมาจิ: "Kikuchi Ieyasu") 
ให้เสียงโดย - ฮิโรยุกิ โยชิโนะ
 (; โรมาจิ: "Kōya Daigorō") 
ให้เสียงโดย - จุนจิ มาจิมะ
 (; โรมาจิ: "Chikumaen Kaho") 
ให้เสียงโดย - ยุการิ ทามุระ
รัฐนายาริต

รัฐนายาริต  เป็นรัฐในประเทศเม็กซิโก ตั้งอยู่ช่วงกลางฝั่งตะวันตกของหาด ติดกับมหาสมุทรแปซิฟิก รัฐนายาริตติดกับรัฐซินาโลอาทางตะวันตกเฉียงเหนือ ติดกับรัฐดูรังโกทางทิศเหนือ ติดกับรัฐซากาเตกัสทางทิศตะวันออกเฉียงเหนือ และติดกับรัฐฮาลิสโกทางทิศใต้ โดยติดกับมหาสมุทรแปซิฟิกทางทิศตะวันตก เมืองหลวงของรัฐนายาริตคือเมืองเตปิก ที่ตั้งอยู่ทางใต้ของแม่น้ำเตปิก
รัฐดูรังโก

รัฐดูรังโก  เป็นรัฐในประเทศเม็กซิโก มีประชากรราว 1,509,118 คน เป็นรัฐที่มีความหนาแน่นประชากรน้อยที่สุดเป็นอันดับ 2 รองจากรัฐบาฮากาลิฟอร์เนียซูร์ เมืองหลวงของรัฐคือเมือง ดูรังโก
สามเวท

สามเวท (สันสกฤต: सामवेद, sāmaveda, จากคำว่า สามานฺ "บทเพลง" + เวท "ความรู้") เป็นคัมภีร์พระเวทอันดับที่สอง (ตามลำดับที่ถือโดยทั่วไป) ในบรรดาพระเวททั้งสี่ นับเป็นคัมภีร์ฮินดูที่สำคัญและเก่าแก่มาก เนื้อหาส่วนที่เก่าแก่ที่สุด มีอายุราว 1,000 ปีก่อนคริสตกาล โดยมีความสำคัญและความเก่าแก่รองจากคัมภีร์ฤคเวท เนื้อหาประกอบด้วยรวมบทสวด (สังหิตา) และร้อยกรองอื่น ๆ โดยนำมาจากฤคเวท (ยกเว้น 75 บท) เพื่อใช้เป็นบทร้องสวดเป็นทำนองตามพิธีกรรม เรียกว่า "สามคาน" สวดโดยนักบวชที่เรียกว่า "อุทคาตา" ขณะทำพิธีคั้น กรอง และผสมน้ำโสม เพื่อถวายเทพเจ้า
รัฐรีโอเดจาเนโร

รัฐรีโอเดจาเนโร หรือ รัฐฮิวจีจาเนย์รู  เป็น 1 ใน 26 รัฐของประเทศบราซิล ตั้งอยู่ในภาคตะวันออกเฉียงใต้ของประเทศ ติดกับรัฐมีนัชเจไรช์ทางทิศเหนือและตะวันตกเฉียงเหนือ, ติดกับรัฐเอชปีรีตูซังตูทางทิศตะวันออกเฉียงเหนือ และติดกับรัฐเซาเปาลูทางทิศตะวันตกเฉียงใต้ และติดกับมหาสมุทรแอตแลนติกทางทิศตะวันออกและใต้ รัฐรีโอเดจาเนโรมีพื้นที่ 43,653 ตร.กม. เมืองหลวงของรัฐคือเมืองรีโอเดจาเนโร
รัฐอิดัลโก

รัฐอิดัลโก  เป็นรัฐของประเทศเม็กซิโก ช่วงกลางของประเทศ อยู่ติดกับรัฐซานลุยส์โปโตซีทางทิศเหนือ ติดกับรัฐเบรากรุซและรัฐปวยบลา ทางทิศตะวันออก ติดกับรัฐตลัซกาลาและรัฐเมฮิโกทางทิศใต้ และติดกับรัฐเกเรตาโรทางทิศตะวันตกเฉียงเหนือ เป็นหนึ่งในรัฐของเม็กซิโกที่มีประชากรพูดภาษาเม็กซิโกพื้นเมืองมาก รัฐครอบคลุมพื้นที่ 20,502 ตร.กม. และมีประชากร 2,345,514 คน (ข้อมูลปี 2005) ชื่อรัฐตั้งชื่อตามมิเกล อิดัลโก ผู้นำการนำอิสรภาพ เมืองหลวงของรัฐคือเมืองปาชูกา
อันดอร์ราลาเวยา

อันดอร์ราลาเวยา  เป็นเมืองหลวงของประเทศอันดอร์ราซึ่งตั้งอยู่บนเทือกเขาพิเรนีสระหว่างประเทศฝรั่งเศสกับประเทศสเปน อุตสาหกรรมหลักของเมืองคือด้านการท่องเที่ยว ถึงแม้ว่าประเทศจะมีรายได้นำเข้าจากการเป็นแหล่งหลบภาษี นอกจากนั้นยังมีสินค้าพื้นเมืองอย่างเฟอร์นิเจอร์และบรั่นดี
ประชากร.
อันดอร์ราลาเวยามีประชากรตามการสำรวจในปี ค.ศ.2009 จำนวน 23,380คน โดยจำแนกเป็น ชาวสเปน 43% ชาวอันดอร์รา 33% ชาวโปรตุเกส 11%ชาวฝรั่งเศส 7% และกลุ่มอื่นๆ
ตังเก

ตังเก เป็นบทเพลงเพื่อชีวิตยอดนิยม จากการแต่งคำร้องและขับร้องครั้งแรกของพงษ์เทพ กระโดนชำนาญ ในอัลบั้ม "คนจนรุ่นใหม่" เมื่อ พ.ศ. 2533
ที่มา.
พงษ์เทพใช้เวลาคิดและเขียนเพลงนี้นานถึง 2 ปี ซึ่งต้องแก้อยู่หลายรอบ จนเกิดเป็นเพลงที่ฟังง่าย สนุกสนาน แต่เนื้อหาสะท้อนความรู้สึกที่ห่างไกลของชนชั้นแรงงานที่ต้องจากบ้านเกิดมาทำงานต่างถิ่น และกลายเป็นเพลงที่สร้างชื่อให้กับพงษ์เทพอีกเพลงหนึ่ง ถัดจากเพลง "คนกับหมา" และ "ตายหยังเขียด"
ในส่วนที่มาของเพลง พงษ์เทพได้ให้สัมภาษณ์ว่า "เกิดจากประสบการณ์ที่เขาได้ไปแสดงคอนเสิร์ตที่อำเภอปราณบุรี จังหวัดประจวบคีรีขันธ์ ในปี พ.ศ. 2531 แล้วบังเอิญเดินผ่านแถวๆเรือตังเกที่ริมทะเล และเกิดสงสัยว่าทำไมกลุ่มชาวประมงแถวนี้ถึงได้พูดภาษาอีสานกัน ทั้งๆที่ปราณบุรีอยู่ภาคใต้ เลยเข้าไปพูดคุย จึงได้ทราบว่าเขาเป็นถึงไต้ก๋งเรือ (หัวหน้าบนเรือจับปลา) ที่ทำงานอยู่ที่นี่มานานมาแล้ว แต่เขาไม่สามารถกลับไปบ้านเกิดได้ เพราะขายที่นาไปแล้ว แต่ก็มีความหวังว่าซักวันจะซื้อเรือซักลำเพื่อทำธุรกิจจับปลาเอง และแต่งงานกับคนที่เขารักที่นี่" เลยได้ไอเดียทำเพลงนี้ขึ้น แต่ก็ยังเก็บไว้ ไม่ได้ปล่อย จนกระทั่งปี พ.ศ. 2533 ทางค่าย "แกรมมี่" ต้องการให้มีเพลงสนุกๆลงในอัลบั้ม "คนจนรุ่นใหม่" พงษ์เทพเลยใส่เพลงนี้เข้าไปในช่วงโค้งสุดท้ายของการทำอัลบั้ม
แต่ทำนองของเพลง "ตังเก" ได้มีการอ้างในยูทูบว่า เดิมมาจากเพลงปฏิวัติชื่อ "ฉันเกิดเป็นลูกอิสาน" แต่งโดย ส.เยาวภา โดยเนื้อร้องบรรทัดแรก และทำนองในท่อนแรกมีความคล้ายคลึงกับเพลงตังเกมาก ซึ่งพงษ์เทพอาจจะเอาอิทธิพลของเพลงนั้นมาแต่งเพลงของตนเอง 
ต่อมา ในปี พ.ศ. 2535 มีการนำเพลง "ตังเก" มาทำภาคต่ออีกครั้งในชื่อ "ฝัน (ตังเกภาคค่ำ)" เล่าถึงความฝันของชาวประมงที่อยากจะร่ำรวยและมีความสุข แต่สุดท้ายก็ต้องตื่นขึ้นมาทำงานจับปลาเพื่อประทังชีวิตเหมือนเดิม อยู่ในอัลบั้ม "คนที่เรารัก" (พ.ศ.2535) และอัลบั้มรวมเพลง "สามช่ารุ่นใหญ่" (พ.ศ.2540 และเปลี่ยนชื่อเพลงเป็น "ฝันอีสาน (ตังเกภาคค่ำ)") แต่ไม่ประสบความสำเร็จเท่า "ตังเก" ภาคแรก
การนำไปร้องต่อ.
เพลง "ตังเก" ถือเป็นเพลงที่ได้รับความนิยมอย่างกว้างขวางในยุครุ่งเรืองของตลาดเพลงเพื่อชีวิตและจังหวะสามช่า และเป็นเพลงที่ประสบความสำเร็จมากที่สุดในชีวิตของพงษ์เทพ ด้วยเสียงร้องและเนื้อหาที่กลมกลืนอย่างลงตัว บวกกับจังหวะดนตรีสามช่าที่ถูกใจคอเพลงเพื่อชีวิตมาเนิ่นนาน ซึ่งช่วยเพิ่มความไพเราะน่าฟังยิ่งขึ้น จนมีการนำมาขับร้องใหม่ด้วยตัวเองอยู่หลายครั้ง และโดยศิลปินนักร้องคนอื่น ๆ เช่น พี สะเดิด จากอัลบั้ม สะเดิดสุดเดช พ.ศ. 2550 ใน พ.ศ. 2552 ทางหัวลำโพงริดดิม ได้ดัดแปลงรูปแบบดนตรีให้ต่างไปจากเดิมและเข้ากับความต้องการของวัยรุ่น เพื่อประกอบภาพยนตร์เรื่อง "หนีตามกาลิเลโอ" โดยมอบให้สิงโต เดอะสตาร์ เป็นผู้ขับร้อง พร้อมด้วยชุติมา ทีปะนาถ และจรินทร์พร จุนเกียรติ นักแสดงนำจากภาพยนตร์เรื่องดังกล่าว ซึ่งได้รับเสียงวิพากษ์วิจารณ์ทั้งแง่บวกและลบ
นครลักเซมเบิร์ก

ลักเซมเบิร์ก  มีอีกชื่อว่า นครลักเซมเบิร์ก (หรือ ; ; หรือ) เป็นเมืองหลวงของราชรัฐลักเซมเบิร์ก ในเมืองยังมีสิ่งก่อสร้างทางประวัติศาสตร์อย่าง ปราสาทลักเซมเบิร์ก ที่สร้างโดยชนแฟรงค์ในช่วงยุคกลางตอนต้นในบริเวณที่เริ่มก่อตั้งเมือง
เมืองลักเซมเบิร์กตั้งอยู่ใจกลางของยุโรปตะวันตกตั้งอยู่ห่างจากกรุงบรัสเซลส์ ห่างจากกรุงปารีส และตั้งอยู่ห่างจากโคโลญ
พอล โรบินสัน (นักฟุตบอลเกิดเดือนธันวาคม พ.ศ. 2521)

พอล ปีเตอร์ โรบินสัน  เกิดเมื่อวันที่ 14 ธันวาคม ค.ศ. 1978 เป็นนักฟุตบอลชาว อังกฤษ โรบินสันเล่นใน ฟุตบอลทีมชาติอังกฤษ ในชุด 21 ปีตั้งแต่ปี ค.ศ. 1999 โดยเล่นในตำแหน่ง กองหลัง และเขาถนัดเท้าซ้าย ในปี 2012 โรบินสันเล่นให้กับ ลีดล์ ยูไนเต็ด โดยยืมตัวมาจาก สโมสรฟุตบอลโบลตัน วันเดอเรอส์ โดยเขาถนัดในตำแหน่ง กองหลัง และยังเล่น แบ็กซ้าย ได้เป็นบางครั้ง และต่อมาในปีเดียวกันโรบินสันก็ย้ายมาเล่นให้กับสโมสรฟุตบอลเบอร์มิงแฮมซิตี
ตรีศูล

ตรีศูล  เป็นหอกสามง่ามประเภทหนึ่ง และเป็นสัญลักษณ์ทางศาสนาในศาสนาฮินดู
ตรีศูลมาจากคำสันสกฤต त्रिशूल (triśūla) ซึ่งประกอบด้วย त्रि (trí; ตรี) แปลว่าสาม "three" และ शूल (śū́la; ศูล) แปลว่า "เหล็กแหลม" ในแง่นี้หมายถึงง่ามของตรีศูล
พระเจ้าราชวรวงศ์เธอ กรมหมื่นพิศาลบวรศักดิ์

พระเจ้าราชวรวงศ์เธอ กรมหมื่นพิศาลบวรศักดิ์ (17 พฤษภาคม พ.ศ. 2384 - 20 มิถุนายน พ.ศ. 2449) มีพระนามเดิมว่า พระเจ้าวรวงศ์เธอ พระองค์เจ้าวรรัตน์ เป็นพระราชโอรสพระองค์ที่ 12 ในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดาเกต ขณะประสูติ พระบิดายังไม่ได้บวรราชาภิเษก ในราชสำนักนิยมออกพระนามว่า พระองค์โตใหญ่ ทรงได้รับสถาปนาเป็น กรมหมื่นพิศาลบวรศักดิ ในรัชกาลที่ 5 เมื่อ พ.ศ 2424
พระองค์เป็นต้นราชสกุล “วรรัตน์” มีพระโอรสและพระธิดา ดังนี้ 
พระบาทสมเด็จพระจุลจอมเกล้าเจ้าอยู่หัว ได้ทรงพระกรุณาโปรดเกล้าฯ ให้กรมโยธาธิการจัดสร้างตำหนักพระราชทานแก่ พระเจ้าราชวรวงศ์เธอ กรมหมื่นพิศาลบวรศักดิ์ ซึ่งเป็นพระบรมวงษานุวงศ์ชั้นผู้ใหญ่ฝ่ายพระราชวังบวร ที่วังเดิม ณ ตำบลหลัง ถนนราชดำเนินกลาง เข้ามาทางริมคลองวัดบุญศิริ แล้วเสร็จเมื่อปี พ.ศ. 2445 ในการนี้พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้มีพิธีเสด็จขึ้นตำหนักใหม่ ในวันที่ 27 พฤศจิกายน พ.ศ. 2445 เป็นศุภฤกษ์ และในเวลาค่ำ พระบาทสมเด็จพระจุลจอมเกล้าเจ้าอยู่หัว เสด็จพระราชดำเนินไปปรับทับ ณ ตำหนักใหม่ พระราชทานน้ำสังข์ และทรงเจิมพระราชทานพระเจ้าราชวรวงศ์เธอ กรมหมื่นพิศาลบวรศักดิ์
พระเจ้าราชวรวงศ์เธอ กรมหมื่นพิศาลบวรศักดิ์ สิ้นพระชนม์ในวันที่ 20 มิถุนายน พ.ศ. 2449 สิริพระชันษา 65 ปี นับเป็นพระราชโอรสในพระบาทสมเด็จพระปิ่นเกล้าเจ้าอยู่หัวที่มีพระชันษาสูงที่สุด ในการนี้พระบาทสมเด็จพระจุลจอมเกล้าเจ้าอยู่หัว เสด็จพระราชดำเนินพระราชทานนำหลวงสรงพระศพ ทรงสวมพระชฎาพระราชทานตามพระเกียรติยศแล้ว เจ้าพนักงานได้เชิญพระลองขึ้นประดิษฐานบนแว่นฟ้า 2 ชั้น ประกอบพระโกศไม้สิบสอง มีเครื่องสูง 3 ชั้น แวดล้อมตามพระเกียรติยศ และเสด็จพระราชดำเนินพระราชทานเพลิงพระศพ ในวันที่ 14 กุมภาพันธ์ พ.ศ. 2450 พร้อมกับพระศพพระเจ้าราชวรวงศ์เธอ กรมหมื่นจรัสพรปฏิภาณ ณ พระเมรุ วัดเทพศิรินทราวาสราชวรวิหาร
ซัลเฟต

ซัลเฟต  คือเกลือของกรดซัลฟิวริก
คุณสมบัติทางเคมี.
ซัลเฟตไอออนเป็นแอนไอออนหลายอะตอม ที่มีสูตรเอมพิริคัล SO42−และมีมวลโมเลกุล 96.06 ดาลตัน ประกอบด้วยอะตอมกำมะถันอยู่ตรงกลางและมีอะตอมออกซิเจน 4 อะตอมล้อมรอบเรียงกันเป็นรูปทรงสี่หน้า อะตอมกำมะถันมีภาวะออกซิเดชัน +6 และอะตอมออกซิเจนทั้งสี่มีภาวะออกซิเดชัน −2 ซัลเฟตไอออนมี 2 ประจุลบ และมีคู่กรดคือ ไบซัลเฟตไอออนหรือไฮโดรเจนซัลเฟตไอออน (HSO4−) ซึ่งมีคู่กรดต่อไป คือกรดซัลฟิวริก (#เปลี่ยนทาง 
) สารซัลเฟตอินทรีย์อาทิไดเมทิลซัลเฟตเป็นสารประกอบโควาเลนต์และเอสเทอร์ของกรดซัลฟิวริก
ไอซ์

ไอซ์ สามารถหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เบนจามิน จุง ทัฟเนล

เบนจามิน จุง ทัฟเนล  เป็นชาวอเมริกันเชื้อสายเกาหลี ปัจจุบันดำรงตำแหน่งผู้อำนวยการสโมสรฟุตซอลชลบุรีบลูเวฟ อดีตเคยเป็นนักร้องนำวงซิลลี่ฟูลแทนที่ณัฐพล พุทธภาวนา(วีรชน ศรัทธายิ่ง) (โต ซิลลี่ ฟูลส์)
ประวัติ.
เบนจามิน จุง ทัฟเนล เกิดที่เมือง ประเทศเกาหลีใต้ (เกิดเมื่อวันที่ 13 พฤษภาคม พ.ศ. 2518) ได้รับการอุปการะจากเกลนและโจแอน ทัฟฟ์เนล (Glenn and JoAnne Tuffnell) และได้ย้ายไปอาศัยอยู่ที่เมืองเบิร์กลีย์ ไฮทส์ (Berkley Heights) ประเทศสหรัฐอเมริกาเมื่อวันที่ 3 ธันวาคม พ.ศ. 2518 เบนจามินเติบโตที่เมืองดีทรอยต์ รัฐมิชิแกน โดยมีสตีฟและจอห์นซึ่งเป็นพี่ชายของเบนจามินเป็นคนแนะนำเกี่ยวกับดนตรี
ครอบครัวของเบนจามินได้ย้ายไปอยู่ที่เมืองบาร์กิ้ง ริจช์ (Basking Ridge) รัฐนิวเจอร์ซีย์ เบนจามินเรียนโรงเรียนระดับมัธยมศึกษาตอนปลายที่โรงเรียนริจช์ (Ridge) ต่อมาเบนจามินก็ได้ย้ายไปเรียนที่แบลร์ อะคาเดมี (Blair Academy) จนจบการศึกษา เบนจามินได้เข้าศึกษาต่อด้าน Creative Writing และ History (สาขาการเขียนเชิงสร้างสรรค์และประวัติศาสตร์)ที่มหาลัยโลโยลา แมรี่แลนด์ (Loyola University Maryland) เมื่อ พ.ศ. 2538 และได้รับทุนการศึกษาในฐานะนักกีฬา รวมทั้งยังได้รับจดหมายเชิญให้ไปเล่นฟุตบอลดิวิชั่น 1 
หลังจากจบการศึกษาระดับมหาวิทยาลัย เบนจามินได้ตกลงที่จะรับตำแหน่งเป็นอาจารย์สอนที่โรงเรียนอัสสัมชัญ ระยอง หลังจากได้มาอยู่เมืองไทย เบนจามินมีโอกาสได้รู้จักกับโกมุต อัตตเกษม (ต๊อก) และ นพพร อิ่มทรัพย์ (หรั่ง)
เบนจามินได้เริ่มปรากฏตัวในวง Shadow ซึ่งเล่นอยู่ตามสถานบันเทิงต่าง ๆ ใน พ.ศ. 2543 เบนจามินได้ย้ายมาอยู่ที่กรุงเทพฯ และได้ร่วมงานกับต๊อกและหรั่งที่ผับ T29 ซึ่งเจ้าของคือ วิยดา โกมารกุล ณ นคร
เทวฤทธิ์ ศรีสุข

เทวฤทธิ์ ศรีสุข ชื่อเล่น หรั่ง หรือรู้จักกันในนาม หรั่ง ซิลลี่ฟูลส์ เกิดเมื่อวันที่ 20 พฤศจิกายน พ.ศ. 2516 เป็นนักดนตรีชาวไทย และเป็นมือเบสของวง ซิลลี่ ฟูลส์ โดยเป็นสมาชิกวงร็อคไรเดอร์ ร่วมกับเอกรัตน์ วงศ์ฉลาด (แด็กซ์ อดีตสมาชิกวง Big Ass) พร้อมด้วย นิพนธ์ ไทยเจริญ (เต๋า แอร์บอร์น อดีตสมาชิกวง Drama Stream)
ประวัติ.
เทวฤทธิ์ ศรีสุข เกิดเมื่อวันที่ 20 พฤศจิกายน พ.ศ. 2516 เป็นคนจังหวัดนครพนม อายุ 15 ได้ทุนนักกีฬาฟุตบอลของโรงเรียนเทพศิรินทร์ จบการศึกษาชั้นมัธยมศึกษาตอนปลายที่โรงเรียนเทพศิรินทร์
ผลงาน.
ผลงานเดี่ยว.
โดยหรั่งให้สัมภาษณ์ว่าที่มาของการใช้ชื่อเพลง เพราะแม้จะอยู่ในวงการมานานแต่เพิ่งจะมีอัลบั้มเป็นครั้งแรก 
หมายเหตุ : เป็นการร้องเพลงในสไตล์ลูกทุ่ง
ชีวิตส่วนตัว.
เทวฤทธิ์ ศรีสุข ได้เปิดสตูดิโอ MAR Music เพื่อใช้ในการซ้อมดนตรี และบันทึกเสียง ในอดีตเคยคบหาดูใจกับ ริค วชิรปิลันธิ์
จักรินทร์ จูประเสริฐ

จักรินทร์ จูประเสริฐ (ชื่อเดิม : ทรงพล จูประเสริฐ) ชื่อเล่น ต้น หรือรู้จักกันในนาม ต้น ซิลลี่ฟูลส์ เกิดเมื่อวันที่ 26 สิงหาคม พ.ศ. 2517 เป็นนักดนตรี มือกีตาร์วง ซิลลี่ ฟูลส์ และโปรดิวเซอร์เพลง ซึ่งการทำงานเบื้องหลังในด้านโปรดิวเซอร์ให้กับวงที่มีชื่อเสียงในประเทศไทยอีกมากมาย
ประวัติ.
จักรินทร์ (ชื่อเดิม ทรงพล) จบการศึกษาระดับชั้นมัธยมศึกษาตอนปลายจาก โรงเรียนสตรีวิทยา 2 หลังจากนั้นเรียนต่อทางด้านซาวด์ เอ็นจิเนียร์ ที่โรงเรียนดนตรีบัตเตอร์ฟลาย
จักรินทร์เริ่มชื่นชอบดนตรีในระดับชั้นมัธยมต้น โดยเขาเริ่มเล่นจากอิเล็กโทนและคีย์บอร์ด จากนั้นได้หันมาเล่นกีตาร์ในระดับชั้นมัธยมปลาย โดยเกิดจากความชื่นชอบศิลปินอย่างวงดนตรีอย่าง คาราบาว และอัสนี-วสันต์ 
หลังศึกษาจบในระดับชั้นมัธยมปลาย จักรินทร์ ได้ไปร่วมกับ กอบภพ ใบแย้ม ฟอร์มวงดนตรีขึ้นมาในชื่อวง "Silly Foolish" โดยเป็นวงเล่นในผับ โดยเล่นเพลงในแนวสปีดเมทัล ของวงแพนเทอรา, สเลเยอร์, เมทัลลิกา และวงเซพูลทูร่าที่ร้าน "Metal Zone" ซึ่งทรงพล รับหน้าที่มือกีตาร์ และ กอบภพ เป็นมือกลอง
ลักษณะเด่น.
ต้นเป็นมือกีตาร์ที่ได้รับการยอมรับจากมือกีต้าร์รุ่นใหญ่ชั้นนำของเมืองไทย ในเรื่องของการดีไซน์ท่อนริฟ (Riff) กีตาร์ที่มีความแปลกใหม่ สะใจ หรือจะหวานหยดก็ทำได้ ลูกเล่นและเสียงกีต้าร์ของต้นเป็นเอกลักษณ์ที่สำคัญของซิลลี่ฟูล ด้วยความมีสำเนียงส่วนตัว ยากที่จะลอกเลียนแบบได้ และต้นก็เป็นกีตาร์ฮีโร่ของมือกีตาร์รุ่นใหม่ ๆ อาจจะแกะลูกโซโล่ได้ แต่ไม่สามารถเลียนแบบสำเนียงของต้นได้ เป็นผู้นำในการเลือกใช้อุปกรณ์ต่าง ๆ ที่เกี่ยวกับกีตาร์ เพื่อนำมาซึ่งซาวนด์อันเป็นเอกลักษณ์ และทำให้นักดนตรีต้องคอยติดตามอยู่เสมอ
เทพธิดาม้าขาว

เทพธิดาม้าขาว  เป็นเรื่องสั้นกำลังภายในที่แต่งโดย กิมย้ง ว่าด้วยเรื่องราวของ หลีบุ๋นซิ่ว นางผู้เป็นชาวฮั่น แต่อาศัยอยู่ในเผ่าซาฮัค ซึ่งเกลียดชังชาวฮั่น
เนื้อเรื่อง.
ในอดีตนานมาแล้ว เกิดความปั่นป่วนขึ้นในยุทธภพ เพราะแผนที่ปราสาทฮาปูมี ซึ่งซ่อนสมบัติมูลค่ามหาศาลได้ปรากฏขึ้น ข่าวคราวของแผนที่ได้แพร่สะพั ภายในยุทธภพจึงเกิดการหลั่งโลหิตขึ้น 
ในที่สุดแผนที่นี้ ก็ได้ตกมาอยู่ในมือของ หลีซา ฉายา ม้าขาว และภรรยา นาม ซาเนี้ยจื้อ ฉายา กระบี่เล็กทองเงิน ซึ่งถูกไล่ล่าจนมาถึงทะเลทรายอันกว้างใหญ่ ที่แห่งนี้เองที่ทั้งคู่ ได้ทอดร่างกลายเป็นศพ เหลือรอดเพียงบุตรสาวของพวกเขา นาม หลีบุ๋นซิ่ว
หลีบุ๋นซิ่วอาศัยพาหนะของมารดา ซึ่งก็คือม้าสีขาว หลบหนีไปถึงที่ตั้งของชนเผ่าชาวซาฮัค อาศัยอยู่กับชายชราแซ่โก้ย พวกชาวยุทธ์ที่ไล่ล่า ก็มาปล้นสะดมเผ่าซาฮัค จึงทำให้เผ่านี้เกลียดชังชาวฮั่น
หลีบุ๋นซิ่วได้หลงรักซูปูบุตรชายของซูรูคนักรบอันดับหนึ่งของซาฮัค แต่ไม่อาจสมหวังด้วยกันได้ ซูปูจึงแต่งงานกับอามาน ส่วนหลีบุ๋นซิ่วก็โดดเดี่ยวอยู่เพียงลำพัง
แผนที่สมบัติที่ล้ำค่า และ ความรักที่ไม่อาจสมหวัง หลีบุ๋นซิ่วจะสามารถผ่านไปได้หรือไม่
ไกลโคสะมิโนไกลแคน

ไกลโคสะมิโนไกลแคน  หรือ มิวโคโพลีแซ็กคาไรด์  เป็นโพลีแซ็กคาไรด์สายยาวไม่แตกแขนงซึ่งประกอบด้วยหน่วยไดแซ็กคาไรด์ซ้ำ ๆ หลายหน่วย ซึ่งหน่วยที่ซ้ำประกอบจากน้ำตาลเฮกโซส (หรือน้ำตาลที่มีคาร์บอน 6 อะตอม) หรือกรดเฮกซูโรนิก เชื่อมกับเฮกโซซามีน (น้ำตาลที่มีคาร์บอน 6 อะตอมที่มีส่วนประกอบของไนโตรเจน)
การสร้าง.
แกนโปรตีนถูกสร้างขึ้นที่เอนโดพลาสมิกเรติคูลัมแบบขรุขระ และถูกไกลโคซิลทรานสเฟอเรสปรับแต่งในกอลจิ แอพพาราตัสด้วยการเติม GAG ไดแซ็กคาไรด์ไปที่แกนโปรตีนได้ผลิตภัณฑ์เป็นโปรติโอไกลแคน (proteoglycans) ยกเว้นไฮยาลูโรแนนที่สร้างขึ้นโดยไม่มีแกนโปรตีน และถูกปล่อยออกมาที่ที่ว่างภายนอกเซลล์โดยตรงโดยเอนไซม์ที่ผิวเซลล์
หน้าที่.
ไกลโคสะมิโนไกลแคนเป็นคาร์โบไฮเดรตที่จำเป็นสำหรับร่างกาย กล่าวคือเป็นองค์ประกอบที่สำคัญของเนื้อเยื่อเกี่ยวพัน สาย GAG อาจเกิดพันธะโควาเลนต์กับโปรตีนเกิดเป็นโปรติโอไกลแคน นอกจากนี้ GAG ยังมีคุณสมบัติดูดน้ำจึงทำให้เนื้อเยื่อสามารถทนทานต่อแรงกดดันได้ และ GAG ยังมีคุณสมบัติเป็นประจุลบเนื่องจากมีความหนาแน่นของโมเลกุลน้ำตาลสูงจึงสามารถดูดแคทไอออนหรือประจุบวกเช่นโซเดียมไอออน หลังจากที่โซเดียมจับกับ GAG จะดึงโมเลกุลน้ำได้โดยน้ำไม่ถูกบีบอัดไม่เหมือนกับแก๊ส
ตัวอย่างของไกลโคสะมิโนไกลแคนที่อยู่ในธรรมชาติเช่นเฮพารินซึ่งถูกใช้เป็นสารกันเลือดเป็นลิ่ม ไฮยาลูโรแนนเป็นองค์ประกอบของน้ำไขข้อซึ่งหล่อเลี้ยงข้อต่อในร่างกาย และคอนดรอยตินซัลเฟตซึ่งเป็นสารที่พบในเนื้อเยื่อเกี่ยวพัน กระดูกอ่อนและเอ็นกล้ามเนื้อ
ประเภท.
GAG ชนิดต่าง ๆ มีความแตกต่างกันในแง่ของชนิดของเฮกโซซามีน เฮกโซส หรือกรดเฮกซูโรนิกที่เป็นองค์ประกอบ (เช่น กรดกลูคูโรนิก กรดไอดูโรนิก กาแลกโตส กาแลกโตซามีน กลูโคซามีน) นอกจากนี้ยังมีความแตกต่างกันในเรขาคณิตของพันธะไกลโคซิดิก
ตัวอย่างของไกลโคสะมิโนไกลแคน เช่น
เพาล์ ฟัน ดึค

มัททีอัส เพาล์  เป็นที่รู้จักกันดีในชื่อบนเวทีของเขา เพาล์ ฟัน ดึค (Paul van Dyk) เป็นนักดนตรีแนวดนตรีอิเล็กทรอนิกส์แดนซ์จากเยอรมัน ที่ได้รับการเสนอชื่อรางวัลแกรมมี หนึ่งในชั้นนำของโลกของดนตรีอิเล็กทรอนิกส์แดนซ์ และ โปรดิวเซอร์เพลง ได้อยู่ใน "ท็อป 10" ตั้งแต่ปี 1998 เขาขายได้มากกว่า 3 ล้านอัลบั้มทั่วโลก
ถึงจะเห่ยแต่ก็สู้นะเฟ้ย

ถึงจะเห่ยแต่ก็สู้นะเฟ้ย (; โรมาจิ: "Hakaiou Noritaka!") เป็นหนังสือการ์ตูนญี่ปุ่น ประพันธ์โดย "มุราตะ ฮิเดโอะ" (Hideo Murata) วาดภาพประกอบโดย "ฮาโมริ ทากาชิ" (Takashi Hamori) ตีพิมพ์ครั้งแรกในปี พ.ศ. 2534 (ค.ศ. 1991) โดยสำนักพิมพ์โชงะกุกัง และในปี พ.ศ. 2537 ก็ได้ถูกซื้อลิขสิทธิ์ไปสร้างเป็นภาพยนตร์ฮ่องกงแนวตลกเรื่อง "โลกบอกว่าข้าต้องใหญ่"  แสดงนำโดย "โจว ซิงฉือ" โดยเปลี่ยนเนื้อเรื่องใหม่ จากเรื่องเกี่ยวกับมวยไทยเป็นมวยจีนโบราณ รวมทั้งเปลี่ยนชื่อตัวละครใหม่ด้วย
ถึงจะเห่ยแต่ก็สู้นะเฟ้ยเป็นเรื่องราวของชายชาวญี่ปุ่นผู้หันมาเอาดีทางมวยไทยเพื่อต้องการเอาชนะใจหญิงสาว ซึ่งตัวเอกของเรื่องมีภาพลักษณ์ที่ตรงกันข้ามกับเรื่องอื่นจึงทำให้ผู้คนยังสามารถจดจำการ์ตูนเรื่องดังกล่าวได้ แม้ว่าจะผ่านมาแล้วกว่า 20 ปีก็ตาม ภายหลังจากการ์ตูนเรื่องนี้ประสบความสำเร็จแล้ว คุณฮาโมริ ทากาชิ ซึ่งเป็นผู้วาด ได้นำฉากและเทคนิคการต่อสู้อื่นๆแบบมวยไทยมาใส่ไว้ในผลงานต่อมาอีกหลายเรื่องด้วยเช่นกัน
เนื้อเรื่องโดยย่อ.
ซาวามูระ โนริทากะ เด็กหนุ่มชั้นมัธยมผู้มีความใฝ่ฝันว่า สักวันเขาจะเป็นสุดยอดนักกีฬาเพื่อชนะใจสาวให้ได้ เขาพยายามหาเข้าชมรมกีฬาอยู่หลายชมรม แต่ทว่าไม่มีชมรมไหนรับเขาเลย ที่เป็นเช่นนี้เพราะว่าเขาเป็นคนที่มีร่างกายผอมแห้ง และมีหน้าตาที่ไม่หล่อเหลา อีกทั้งยังถูกสมาชิกของชมรมมวยสากลดูถูกอีกต่างหาก จนกระทั่งเขาได้มารู้จักกับโค้ชชมรมมวยไทยชื่อ "โนริฮิดะ" อดีตนักคาราเต้ที่หันมาเอาดีด้านมวยไทย ซาวามูระได้ดูวิดีโอเทปรายการชกมวยไทยที่โนริฮิดะให้มา ทำให้ซาวามูระเกิดความคลั่งไคล้มวยไทย และได้สมัครเข้าชมรมมวยไทยในเวลาต่อมา ซึ่งในตอนนั้นชมรมมวยไทยเป็นแค่ชมรมเล็ก ๆ แล้วยังได้เพื่อนเป็นนักเรียนแลกเปลี่ยนชาวไทยชื่อว่า "ฉ่ำอุรา" ซึ่งเป็นสมาชิกของชมรมมวยไทยเพียงคนเดียวในตอนนั้น ถึงแม้ว่าชมรมมวยไทยจะได้ซาวามูระเข้าเป็นสมาชิกแล้วก็ตาม หากรวมโค้ชด้วยก็ยังมีสมาชิกแค่ 3 คนเท่านั้น
ต่อมาผู้อำนวยการโรงเรียนมีความคิดที่จะยุบชมรมมวยไทย เพราะชมรมมวยไทยเป็นชมรมที่อยู่อันดับท้ายที่สุดของตาราง และมีสมาชิกน้อย แต่โนริฮิดะไม่ยอมให้ชมรมถูกยุบ เขาจึงตกลงกับผู้อำนวยการ โดยการจัดการแข่งขันระหว่างชมรมมวยไทยกับชมรมมวยสากล ซึ่งตัวแทนของชมรมมวยไทยคือซาวามูระ โดยมีข้อแม้ว่า หากซาวามูระแพ้ ชมรมมวยไทยก็ต้องถูกยุบ แต่ถ้าหากซาวามูระชนะ นอกจากชมรมมวยไทยจะไม่ถูกยุบแล้ว ยังต้องได้อยู่อันดับหนึ่งของโรงเรียนอีกด้วย ถึงแม้ซาวามูระจะเป็นแค่นักมวยฝึกหัด แต่เขาก็ตั้งใจฝึกฝนอย่างจริงจัง จนสามารถชนะตัวแทนจากชมรมมวยสากลได้สำเร็จ และดันชมรมมวยไทยให้ขึ้นเป็นอันดับหนึ่งของโรงเรียนทันที แต่ว่าชัยชนะของเขากลับทำให้เขาตกเป็นเป้าหมายของผู้ฝึกศิลปะการต่อสู้จากทั่วสารทิศ ทำให้เขาต้องต่อสู้กับนักสู้ที่มีฝีมือฉกาจขึ้นกว่าเก่า ยิ่งชนะเท่าไหร่ก็เป็นการเพิ่มพูนชื่อเสียงให้เขาเอง แต่ศัตรูครั้งหลังๆ ก็ยิ่งแข็งแกร่งขึ้นด้วย นั่นทำให้ซาวามูระต้องฝึกฝนอย่างหนัก และแปลกพิสดารยิ่งขึ้น เพื่อที่จะสามารถสู้กับเหล่านักสู้จากทั่วสารทิศ และพามวยไทยให้เป็นที่รู้จักของผู้คนมากขึ้น โดยมีโค้ชโนริฮิดะกับฉ่ำอุราคอยให้คำแนะนำ
อเลกซ์ เมอราซ

อเลกซ์ เมอราซ  เกิดเมื่อวันที่ 10 มกราคม ค.ศ. 1985 เป็นนักแสดงชาวอเมริกัน นักแสดงศิลปะการต่อสู้ป้องกันตัว เป็นที่รู้จักในฐานะนักแสดงในบทพอล ในฝูงหมาป่าในภาพยนตร์ "New Moon" ภาพยนตร์ภาคต่อของ "Twilight". 
เมอราซเคยกล่าวว่าเขามีเชื้อสายชนพื้นเมืองเม็กซิโกคนเผ่า P'urhépecha เขาศึกษาที่ New School for the Arts และอยากจะเป็นจิตรกร นักเขียนภาพ เขาแต่งงานกับภรรยาชาวเวียดนาม-อเมริกัน ชื่อคิม มีบุตรชายด้วยกัน ชื่อ โซมัก
รัฐซานลุยส์โปโตซี

ซานลุยส์โปโตซี  เป็นรัฐในประเทศเม็กซิโก มีพื้นที่ 24,266 ตร.ไมล์ (62,849 ตร.กม.) อยู่ในส่วนกลางของประเทศ ติดกับรัฐโกอาวิลาทางทิศเหนือ ติดกับรัฐนวยโบเลออนทางทิศตะวันออกเฉียงเหนือ ติดกับรัฐตาเมาลิปัสทางทิศตะวันออก ติดกับรัฐเบรากรุซทางทิศตะวันออก ติดกับรัฐอิดัลโก รัฐเกเรตาโร รัฐกัวนาฮัวโตทางทิศใต้ และติดกับรัฐซากาเตกัสทางทิศเหนือ-ตะวันตก รัฐซานลุยส์โปโตซีมีประชากร 2,410,414 คน (ข้อมูลปี 2005)
เมืองหลวงของรัฐคือเมืองซานลุยส์โปโตซี เมืองที่ใหญ่ที่สุดของรัฐรวมถึงเมืองซิวดัดบาเยส มาเตอัวลา และริโอเบร์เด
ทากานิ เมงุมิ

ทากานิ เมงุมิ  เป็นตัวละครจากการ์ตูนญี่ปุ่นเรื่องซามูไรพเนจร ซึ่งผู้แต่งต้องการให้บทบาทของเมงุมิเป็นการ "ละจากการทำความผิด" เนื่องจากเมงุมิเคยผลิตฝิ่นนั้นเอง
ประวัติ.
ทากานิ เมงุมิ เกิดในเดือนธันวาคม พ.ศ. 2400 ตระกูลทากานิของเธอเป็นตระกูลที่สืบทอดการเป็นหมอมาหลายชั่วอายุคนแถบไอซุ (ปัจจุบันคือจังหวัดฟุกุชิมะ) ซึ่งถือเป็นชนชั้นสูงในขณะนั้น ครอบครัวของเธอมีอุดมการณ์ที่มุ่งหมายที่จะรักษาประชาชนทุกคนโดยไม่แบ่งชนชั้น และอุดมการณ์ดังกล่าวกลับสร้างความไม่พอใจกับกลุ่มซามูไรนัก บิดาของเธอคือทากานิ ริวเซ ได้ไปยังนะงะซะกิเพื่อจะไปศึกษาการแพทย์แผนตะวันตก ได้ละทิ้งครอบครัวไว้ทีไอซุ ทั้งนี้ครอบครัวของเขาได้รับการอนุญาตให้เป็นแพทย์ในสนามรบ แต่ริวเซถูกสังหารในเวลาต่อมา ส่วนแม่และพี่ชายอีกสองคนของเมงุมิหายสาบสูญไป
ผลของสงครามทำให้ตระกูลทากานิล่มสลาย เหลือเธอเพียงคนเดียวที่รอดชีวิต แต่ความที่เมงุมิได้เรียนรู้ด้านสมุนไพรและการแพทย์แผนตะวันตก (รังงุกุ) และด้วยความที่เธอต้องการเป็นแพทย์อย่างเปี่ยมล้นเมงุมิได้กลายเป็นคนของทาเคดะ คันริว เพราะไปเป็นผู้ช่วยหมอคนหนึ่งที่ผลิตฝิ่นให้กับคันริว หลังจากหมอคนนั้นเสียชีวิต เมงุมิจึงเป็นคนเดียวที่รู้กรรมวิธีการผลิตฝิ่น เธอจึงถูกคันริวบังคับให้ผลิตฝิ่นใยแมงมุม และจะลักลอบขายฝิ่นชนิดดังกล่าวในแถบโตเกียว 
เธออดทนมีชีวิตเพราะมีความหวังที่จะได้พบกับครอบครัวของเธอที่หายสาบสูญไปเมื่อครั้งเกิดสงคราม เมงุมิหาโอกาสหนีจากคันริวจนได้พบกับพวกเคนชิน และได้กลายเป็นผู้ช่วยเหลือคนสำคัญของเคนชิน คอยรักษาบาดแผลของเคนชินและเพื่อน ๆ ที่บาดเจ็บจากการต่อสู้ เมงุมิเป็นอีกคนที่หลงรักเคนชิน ก่อนที่จะมีความสัมพันธ์พิเศษกับซาโนะสุเกะในเวลาต่อมา
เมงุมิมักจะมีหูจิ้งจอกโผล่ออกมา ซึ่งสอดคล้องกับฉายาของเธอคือ "สุนัขจิ้งจอก" (คิสึเนะ) ซาโนะสึเกะจึงมักเรียกเธอว่า "ยายจิ้งจอก" (คิสึเนะอนนะ) หรือแม้แต่ยาฮิโกะและคาโอรุก็เรียกเธอด้วยชื่อนี้บ้างบางครั้ง เมงุมิจึงถูกเปรียบเทียบว่าเป็น "สุนัขจิ้งจอก" มาตลอดเรื่อง
กีฬาภูมิภาคเอเชียใต้ 1985

กีฬาภูมิภาคเอเชียใต้ 1985 เป็นการแข่งขันกีฬาภูมิภาคเอเชียใต้ ครั้งที่ 2 จัดขึ้นที่กรุงธากา ประเทศบังกลาเทศ ซึ่งมีประเทศเข้าร่วมการแข่งขันทั้งสิ้น 7 ประเทศ ใน 7 ชนิดกีฬา
ภาพรวม.
กีฬาภูมิภาคเอเชียใต้ ครั้งที่ 2 หรือ South Asian (SAF) Games ครั้งที่ 2 จัดขึ้น ณ กรุงธากา ประเทศบังกลาเทศ ระหว่างวันที่ 20–26 ธันวาคม พ.ศ. 2528 โดยพิธีเปิดงานมีขึ้นที่สนาม Bangabandhu National Stadium โดยประธานาธิบดีฮุสเซน มูฮัมหมัด เออร์ชาด 
ประเทศผู้เข้าร่วม.
มีประเทศเข้าร่วมทั้งหมด 7 ประเทศ ได้แก่ บังกลาเทศ (เจ้าภาพ), อินเดีย, ศรีลังกา, ปากีสถาน, เนปาล, ภูฏาน และมัลดีฟส์ 
ชนิดกีฬา.
มีการแข่งขันทั้งหมด 7 ชนิด ได้แก่ กรีฑา, มวย, ฟุตบอล, ว่ายน้ำ, ยกน้ำหนัก, กาบัดดี้ (เปิดตัว) และมวยปล้ำ (เปิดตัว)